Udalaren 2021eko abenduaren 27ko ohiko osoko bilkuran, besteak beste, xedapen zatian honako hauxe dioen erabakia hartu zen aho batez:\nBederatzigarrena.–Valtierrako Udalaren zerbitzuko langileen 2022ko lan-egutegia onestea.\nKontuan harturik abenduaren 27ko 138/2017 Foru Dekretuan jasotako aurreikuspenak; izan ere, abuztuaren 30eko 251/1993 Legegintzako Foru Dekretuaren aplikazio eremuaren mendeko Nafarroako Administrazio Publikoen zerbitzuko langileen urteko lanaldia zehazten du, eta Nafarroako Administrazio Publikoen zerbitzuko langileen Estatutuaren testu bategina onesten duen Legegintzako Foru Dekretu horren 59. artikuluaren babesean eman da.\nIkusita 140/2021 Ebazpena, apirilaren 9koa, Enpresa Politikaren, Nazioarteko Proiekzioaren eta Lanaren zuzendari nagusiak emana, zeinaren bidez ezartzen baita Nafarroako Foru Komunitatearen esparruan ordaindu bai baina errekuperatu behar ez diren 2022ko jaiegunen egutegi ofiziala.\nKontuan hartuta espedienteko dokumentazioa, Toki Araubidearen Oinarriak arautzen dituen apirilaren 2ko 7/1985 Legearen 21.1.g) artikuluak ematen dizkidan eskumenak erabiliz, eta proposamenaren gaineko txostena egin eta Ogasuneko Informazio Batzordeak (Kontuen eta Langileriaren Batzorde Bereziak) azaroaren 2an aztertu ondoren, aho batez erabaki da:\nLehendabizikoa.–Valtierrako Udalaren zerbitzuko langileen 2022ko lan-egutegia onestea, abenduaren 27ko 624/1999 Foru Dekretuan urte osorako ezarritako 1592 orduko zenbatekoan oinarriturik, eta jaiegunak zein diren zehaztea, horietan itxirik egonen baitira udal bulegoak:\n–Abuztuaren 17a, 18a, 20a, 21a, 22a, 23a eta 24a: herriko festak.\nBigarrena.–Valtierrako Udaleko administrazioko lanaldiaren urteko egiazko lanordu kopurua, bulegoetako eta lantaldeko langileendako, 1.592 izanen da, abenduaren 20ko 138/2017 Foru Dekretuaren arabera, eta honela banatuko da:\nEguneko lanaldia 7 ordu eta 30 minutukoa izanen da, astelehenetik ostiralera, egun baliogabeen kopurua egokitzeko herriko jaietan (lanaldi orokorra 7 ordu eta 20 minutukoa da). Valtierrako Udaleko Erregistro Orokorra 10:00etatik 13:30era arte egonen da irekita, jendea hartzeko, astelehenetik ostiralera.\nValtierrako Udaleko administrazioko lanaldiaren urteko egiazko lanordu kopurua, udal agenteendako, 1.554 izanen da, goizeko eta arratsaldeko txandetan eta igande eta jaiegunetan lan egiteagatik, azaroaren 19ko 23/2018 Foru Dekretuaren arabera, eta eguneko lanaldia 8 ordukoa izanen da.\nOrdutegi malgua ezartzen da, martxoaren 10eko 257/2011 Foru Aginduan ezarritakoarekin bat; ordutegiaren zati finkoa 9:30etik 14:30era izanen da, eta gainerako ordutegia langileek aukeratuko dute, malgutasunez, 7:30etik 9:00etara eta 14:30etik 17:00etara, eguneko lanaldia osatu arte.\nOrdutegi malgutasuna eskaintzeko neurri gisa, ezarri da eguneroko sarreraren malgutasuna 9:30era atzeratzea eska dezaketela honako hauek dauzkatenak beren kargura: pertsona nagusiak, hamabi urtez beherako seme-alabak edo Lehen Hezkuntzako ikasketak bukatu bitartean daudenak, desgaitasunen bat duten pertsonak edo eritasun larriren bat duten familiakideak, bigarren gradura arteko odol edo ezkontza bidezkoak.\nBrigadako kidegoak ere Valtierrako Udalaren eguneroko lanaldi bera dauka, lanaldi jarraituan.\nHirugarrena.–Baliogabe izendatzea, 2022an epeak zenbatzeari begira, larunbat eta igande guztiak eta xedapen hauetan ezarritakoak: 140/2021 Ebazpena, Enpresa Politikaren, Nazioarteko Proiekzioaren eta Lanaren zuzendari nagusiak emana, Nafarroako Foru Komunitatearen esparruan, ordaindu bai baina errekuperatu behar ez diren 2022ko asteguneko jaien egutegi ofiziala ezartzen duena eta Enpresa Politikaren, Nazioarteko Proiekzioaren eta Lanaren zuzendari nagusiak ematen duen antzeko ebazpena 2022rako tokiko jaiegunak zehazteko.\nUdal bulegoak itxita egonen dira urteko larunbat eta igande guztietan, eta lehen adierazitako jaiegunetan eta 2022ko lan-egutegian azaldutako jaiegunetan.\nLaugarrena.–Erabaki hau Nafarroako Aldizkari Ofizialean argitaratzea, baita, ediktuen bidez, Valtierrako Udalaren iragarki-taulan ere.\nBosgarrena.–Erabaki hau, lan-egutegiarekin batera, Udaleko langile guztiei jakinaraztea.\nValtierran, 2021eko abenduaren 29an.–Alkatea, Manuel Resa Conde.\nIragarkiaren kodea: L2118449


Ángel Martín Municio - Wikipedia, entziklopedia askea.\nÁngel Martín Municio (Haro, 1923ko azaroaren 30a - Madril, 2002ko azaroaren 23a) espainiar zientzialaria izan zen.\n← Manuel Lora-Tamayo (en) - Carlos Sánchez del Río (en) →\nHaro, 1923ko azaroaren 29a\nMadril, 2002ko azaroaren 23a (78 urte)\nzientzialaria, kimikaria eta biokimikaria\nCommander plate with the order of Alfonso X the Wise\nGrand Cross of the Military Merit - White Badge (1987)\nMedalla de Honor al Fomento de la Invención (1990)\nGaztetan Salamancara aldatu zen familiarekin, eta han egin zituen Kimikako ikasketak, nota bikainekin. 1948tik 1951ra, Kimika Organikoko irakasle laguntzaile izan zen Madrilgo Zientzien Fakultatean. 1950ean, doktoregoa eskuratu zuen, eta, gero, Utrechtera alde egin zuen biokimikako espezialitatean ikasketak sakontzera. 1955ean, Londresen ikasi zuen, eta 1963an hango laborategi batzuetan hasi zen lanean. 1967an, Madrilgo Unibertsitate Konplutentseko Kimika Fisiologikoko katedra eskuratu zuen, eta horren aurretik eskolak eman zituen Madrilgo Unibertsitatean. Ospe handiko zientzialaria izan da nazioartean, aminoazidoen eta lipidoen metabolismoari buruz eta fosfolipidoen alorrean eta bakterioek zelulen paretan sortutako azidoen biosintesiaren eremuan egindako lanengatik. Hainbat akademia eta erakundetako kidea zen, adibidez, Zientzia Zehatz, Fisiko eta Naturalen Errege Akademiako lehendakaria eta RAEko errektoreordea, eta laurogei lanetik gora eman zituen argitara.\nMultimedia: Ángel Martín Municio\nAzken aldaketa 24 ekaina 2021(e)an, 12:14(e)tan\nOrriaren azken aldaketa: 24 ekaina 2021, 12:14.


Martxoko iraultzan esnatu! | Borroka Garaia da!\nMartxoko iraultzan esnatu!\nPasaden urteko martxoko iraultzan begiak ireki genituen. Amets gaizto batean lokartuta bizi ginen sistemaren hatzaparretan. Izerditan esnatu ginen, jipoitu eta atxilotu gintuzten, gure grina kentzen saiatu ziren…baina gauza bat argi geratu zitzaigun!! esnatu ginenean gure begiak ikusteko aukera izan genuen, iraultzaren begirada ezagutu genuen eta argi daukagu… ez gara berriz lokartuko!!\nEsnatu!!!! piztia pizten denean ez da berriro itzaltzen!!!\nAurtengo martxoko iraultza ez da telebistan ikusiko, ez mugikorrean, ez ordenagailuan….martxoko iraultza kalean izango da!!!! 1976an gure aiton amonek egin zuten bezala gazteok kaleak berreskuratuko ditugu eta iragana etorkizun bihurtuko dugu!!!\nSistema kapitalista patriarkarrak itotzen gaitu; ikasketak merkatuen esku daude, lanpostu prekarioak ditugu, emakumeok zapalduta gaude, ezin gara pertsona bezala garatu…dena mierda berdina da!!!dena dirua da!!!dena zapalkuntza da!!!sistema honek ez digu ezer ez ematen eta lokartuta bizitzera eramaten gaitu zapaltzen gaituen bitartean!!\nSoilik gure artean antolatzen eta iraultzaren bidean borrokatzen esnatuko gara. martxoko iraultzan gure begiradak berriz aurkitzeko irrikan gaude!!!eta horretarako antolatu behar gara…animatu eta esnatu.\notsaialak 13 (18.30etan gasteizko gaztetxean)\notsailak 20 (18.30etan gasteizko gaztetxean)\notsailak 27 (18.30etan gasteizko gaztetxean)\n+ Injustizia da arazo, ez gazteria\n+ Gasteizko gazte mugimendua\nPosted in: Euskal Herria,kolaborazioakTagged: gasteizko gazte mugimendua, gate altxa hasi da iraultza, martxoko iraultzaPermalinkUtzi iruzkina\n← Los vascos seguiréis siendo españoles porque no os ayuda ni Dios ni Marx\nHaití: Cuando la soberanía se vuelve una utopía →


«Help Spain» liburua aurkeztu berri da\nHelp Spain. Voluntarios británicos e irlandeses en la Guerra Civil española liburua Logroñoko Ateneo Riojano aretoan aurkeztu egin zen pasa den asteazkenean, otsailak 22.\nJim Jump, liburuaren egileetariko bat, eta Carlos Muntion, argitalpen hau egokitu duenak, izan ziren ekitaldiaren txostengileak.\n«Memoria del antifranquismo en el País Vasco» liburua aurkeztu berri da\nKatakraken izan ziren joan den asteartean, otsailak 28, Pedro Ibarra eta Begoña Zabala Memoria del antifranquismo en el País Vasco. Por qué lo hicimos (1966-1976) liburua aurkezten.\nAurkezpenaren audioa entzun\n«Kaliforniakoak (1533-1848)» gaztelaniaz kaleratu berri da\nAsun Garikanoren Noticias de California liburu berria kaleratu da, euskaldunak Amerikar Estatu Batuetako mendebaldeko kostan izandako eragina kontatzen duena. Kaliforniakoak (1533-1848) liburuaren gaztelaniazko edizio honen itzultzailea Koro Navarro izan da.\nGehiago irakurri: Joxemiel Bidadorren «Klasiko bitxi, arront klasiko» aurkezpena\nArantxa Urretabizkaiaren hitzak bere liburuaren, Bidean ikasia, aurkezpenean (Donostiako Udal Liburutegiko sotoa. 2016-12-22).


Irekia Eusko Jaurlaritza - Gobierno Vasco :: EHAA xedapena 201504314\nAldizkariaren data: 2015-10-14 Aldizkari honetan argitaratua: 2015195\nGaiak: LAGUNTZAK; ORGANIZAZIOA; ARTXIBOAK; ONDARE DOKUMENTALA; INFORMATIZAZIOA; DEIALDIA\nXedapenaren data: 2015-09-30\nHurrenkenaren zenbakia: 201504314\nHezkuntza, Hizkuntza Politika eta Kultura Sailaren artxibo arloko politikaren helburuetako bat da: artxibo-funts pribatuak antola daitezen sustatzea, horrela ondare dokumental hori egokiro kontserbatzeko eta kontsulta eta zabaltze bidean jartzeko. Helburu hori lortzearren, urtero egin da diru-laguntzerako deialdi bat, zeinak emaitza onak ekarri dituen. Beraz, egoki da horri eustea. Horren guztiaren bidez, dokumentu-ondarearen zati hori egoki kontserbatu nahi da, eta bai kontsultatu ahal izatea ere.\nAginduaren filosofia lankidetzan datza, aldeen elkarrekiko errespetuan eta bakoitzaren erantzukizunean: lankidetza, alde batetik, Euskadiko dokumentu-ondarearen politikaren ardura duen Kultura Sailaren aldetik, eta, bestetik, publikoa ez den Euskadiko ondare dokumentalaren titularren aldetik (artxibo-funtsak, dokumentu-bildumak eta agiri bereziak). Filosofia hori espresuki jasotzen du Euskal Kultura Ondarearen uztailaren 3ko 7/1990 Legeak.\nEuskal Kultura Ondarearen Legeak hainbat muga ezartzen dizkie, ordea, ondasun horien titularrei. Bistan da, horrenbestez, Administrazioak ahalegina egin behar duela muga horien trukean halako erraztasun edo ordain batzuk emateko, gero lege horrek xedatzen dituen arauak betetzeko exijituko badu. Alde bi horien arteko lankidetza eta onbideak ziurtatuko du denon gogoan dagoena benetan konplitzea, alegia: lankidetza-bide sendoak zabaltzea arian-arian dokumentu-ondarearen zati hau sare eta informazio-gune publikoetan sartzea, ondasun horien titularren eskubideak inola ere urratu gabe, Legeak berak jaso eta aldezten duen bezala.\nHori lortzeko asmotan, artxibo-funtsen jabeek proposatutako programetan oinarrituta lankidetza lortu nahi da. Honi lotuta, hauxe ulertuko da artxibo-egitarautzat: urtebetean zein denbora-tarte laburragoan, dokumentu edo artxiboei buruz lan jakin bat egiteko proposamena eginda, diru-laguntza eskabidea eragiten duen proiektua, alegia.\n1.– Agindu honen helburua da: programak garatzeko diru-laguntzen erregimena arautzea eta hartarako deialdia egitea, 2015eko ekitaldirako, Euskadiko dokumentu-ondarekoak diren baina publikoak ez diren artxibo-dokumentuei, artxibo-funtsei eta dokumentu-bildumei dagokienez.\n2.– Aurreko zenbakian ezarritakoaren ondorioetarako, Euskal Kultura Ondareari buruzko uztailaren 3ko 7/1990 Legearen 56., 57. eta 58. artikuluetan dauden definizioak erabiliko dira artxibo-dokumentu, artxibo-funts eta dokumentu-bilduma kontzeptuak zehazterakoan.\n2. artikulua.– Pertsona edo erakunde onuradunak, diruz lagunduko diren programak eta bazter utzitako programak.\n1.– Pertsona edo erakunde onuradunak:\nAgindu honetan ezarritako diru-laguntzen onuradun honako hauek izan daitezke: pertsona ez publikoak, egoitza soziala zein fiskala gorabehera, Euskadiko dokumentu-ondareko parte diren artxibo-dokumentuen, artxibo-funtsen eta dokumentu-bildumen titular direnak, betiere uztailaren 3ko 7/1990 Legearen 55. artikuluan xedatutakoarekin bat.\n2.– Diruz lagun daitezkeen programak:\nHonako helburuak dituztenak:\na) Artxibo historikoen funtsak antolatzea eta horien artxibo-tratamendua hobetzea.\nb) Artxibo-funtsak digitalizatzea, baldin eta aurretik datu-baseetan antolatuta eta deskribatuta badaude. Proiektu horiek betiko gordeko den artxibo digitala sortu beharko dute eta baita dagozkion kopia digitalak ere, Euskadiko Artxiboen Sistema Nazionaleko webgunean hedatu ahal izateko. Aurkezten diren proiektuek agindu honen A) eranskinean jasotako baldintza teknikoak bete beharko dituzte.\nc) Diru-laguntzaren helburu diren programak urte naturalaren barruan gauzatu beharko dira, urtarrilaren 1etik abenduaren 31ra bitartean.\n3.– Bazter utzitako programak:\nDeialdi honen babesean ez da emango diru-laguntzarik programa hauek egiteko: Euskal Autonomia Erkidegoko 2015. urterako aurrekontuetan, Hezkuntza, Hizkuntza Politika eta Kultura Sailaren sekzioari arauz kontsignatutako kargura finantzatutako jarduerei buruzko programak.\nAgindu honetan ezarritako helburua betetzeko, ehun eta hirurogeita hamar mila (170.000) euroko diru kopurua erabiliko da.\n4. artikulua.– Deialdiaren helburu diren diru-laguntzak jasotzeko baldintzak.\n1.– Betekizunak eta baldintzak:\na) Jarduteko gaitasuna izatea, eta, pertsona juridikoei dagokienez, legez eraturik izatea eta administrazio-errolda edo -erregistro egokietan inskribaturik izatea.\nb) Zergen eta Gizarte Segurantzaren arloetako obligazioak beterik izatea.\nc) Diru-laguntza edo laguntza publikoak galtzea dakarren zehapen administratiborik edo penalik ez izatea, eta halakoak jasotzeko gaitasuna kentzen duen legezko galarazpenik ez izatea, barne direlarik sexu-diskriminazioagatik jazotakoak, betiere Gizonen eta Emakumeen berdintasunari buruzko otsailaren 18ko 4/2005 Legearen azken xedapenetatik seigarrenean xedatutakoarekin bat.\nd) Xede bera duten eta bestelako administrazio edo erakunde publiko zein pribatuei eskatutako eta, hala badagokio, haietatik jasotako diru-laguntza, laguntza, diru-sarrera edo baliabideen berri ematea.\n2.– Baldintzak eta betekizunak egiaztatzea:\na) Pertsona fisikoak:\na.1.– Agindu honetan araututako laguntzak kudeatzeko ardura duen zuzendaritzak automatikoki egingo ditu egiaztapenak, baimenik gabe eta behar bestetan, honako hauei dagokienez:\na.1.1.– NANeko datuak.\na.1.2.– Zerga-obligazioak betetzea, eta, egoki bada, Gizarte Segurantzarekiko obligazioak.\na.2.– Nafarroako Foru Ogasunean ordaintzen badira zergak, zerga-obligazio horiek bete izanari buruzko egiaztagiriak aurkeztu beharko dira.\nb) Publikoak ez diren pertsona juridikoak:\nb.1.– Baldin eta Euskal Autonomia Erkidegoko Administrazio Orokorraren Erregistroan inskribatuta badaude, a.1 zenbakian bezala jokatuko da; beraz, kasu guztietarako ezinbestekoa izango da, pertsona fisikoen kasuan ez bezala, Gizarte Segurantzarekiko betebeharrak egunean izatea. Ofizioz egiaztatuko da erakundea legez eratuta dagoela eta nor den erakundea ordezkatzen duen pertsona, eta ordezkari horrek erakundea ordezkatzeko behar besteko boterea duela.\nb.2.– EAEko Administrazio Orokorrekoez beste erregistro baten badaude inskribaturik, aurreko puntuan ezarritakoaz gain honako hauek ere egiaztatu beharko dira: entitateren legezko eraketa, haren ordezkariaren identitatea, eta ordezkari horrek hala jarduteko duen behar besteko ahalordea.\nc) Publikoak ez diren pertsona fisikoak eta juridikoak:\nEskatzaile mota bakoitzari ezarritakoaz gain, honako dokumentazio hau ere aurkeztu beharko da eskabidearekin batera:\nc.1.– Txosten zehatza, non argi azaldu behar diren aurkeztu den programaren edo proiektuaren helburuak, jarduerak, epeak, aurrekontu zehatzak eta justifikazioa.\nc.2.– Aurkezten den programa bakoitzaren aurrekontua.\nc.3.– Xede bera duten eta bestelako administrazio edo erakunde publiko zein pribatuei eskatutako eta, hala badagokio, haietatik jasotako diru-laguntza, laguntza, diru-sarrera edo baliabideen berri ematea.\nc.4.– Diru-laguntza edo laguntza publikoak eskuratu ahal izateko zehapen penal edo administratiboren baten edo horretarako ezgaitzen dituen lege-debekuren baten eraginpean ez egotea, ezta sexu-bazterkeriagatik zehatuta ere, Emakumeen eta Gizonen Berdintasunari buruzko otsailaren 18ko 4/2005 Legearen azken xedapenetatik seigarrenean xedatutakoaren arabera.\nc.5.– Aurkezten diren eskabide eta agirietako datuak egiazkoak direla adieraztea, eta agindu honetan araututako diru-laguntzen onuradun izateko baldintzak eta indarreko arauak ere betetzen direla.\n5. artikulua.– Laguntzak kudeaketako organoa.\nKultura Ondarearen Zuzendaritzari dagokio agindu honen bidez araututako diru-laguntzen programa kudeatzeko egin beharrekoak egitea.\n6. artikulua.– Eskabideak aurkezteko epea eta tokia.\n1.– Deialdi honetarako eskabideak aurkezteko epea hilabetekoa izango da, modu presentzialean zein telematikoan, Euskal Herriko Agintaritzaren Aldizkarian argitaratu eta hurrengo egunetik aurrera.\n2.– Eskabideak bertatik bertara aurkeztu behar zaizkio Kultura, Gazteria eta Kiroletako sailburuordeari, Zuzenean zerbitzuan bertaratuta, EAEko erregistro osagarrietan edo azaroaren 26ko 30/1992 Legean, Herri Administrazioen Araubide Juridikoaren eta Administrazio Prozedura Erkideari buruzko azaroaren 26ko 30/1992 Legearen 38.4 artikuluan aurreikusitako organoetan; betiere, eskabide normalizatuaren bitartez, zeina osorik eta behar bezain ondo bete beharko den (aipatu erregistroak zerrendatuta daude apirilaren 29ko 72/2008 Dekretuan, Euskal Autonomia Erkidegoko Administrazio Orokorraren eta bere erakunde autonomiadunen erregistroen sorrera, antolaketa eta funtzionamenduari buruzkoan). Eskabidea eta eskatutako gainerako dokumentuak eskura izango dira euskadi.eus egoitza elektronikoan, agindu honen 6.4 artikuluan adierazitako helbidean.\n3.– Pertsona/erakunde eskatzaileek eskabidea eta dokumentazioa euskaraz edo gaztelaniaz aurkez ditzakete, nahi duten moduan. Halaber, pertsona/erakunde eskatzaileak aukeratzen duen hizkuntza hori erabiliko da prozedura osoan, Euskararen Erabilera Normalizatzeko azaroaren 24ko 10/1982 Oinarrizko Legearen 5.2.a) eta 6.1 artikuluek xedatzen duten moduan.\n4.– Halaber, eskabideak bide elektronikoaz ere aurkeztu ahalko dira, euskadi.eus guneko honako helbide honetan: https://www.euskadi.eus/diru_laguntza/-/2015/artxibo-pribatuak/eu/\nInteresdunek bide elektronikoak erabiltzeko aukera izango dute prozeduraren izapideak egiteko, eskatzeko eta kontsultatzeko: https://www.euskadi.eus/nirekudeaketak\n5.– Eskabideak, ardurapeko adierazpenak, zuriketak eta ereduen gaineko zehaztapenak nola izapidetu, euskadi.eus gune elektroniko honetan dago eskuragarri: https://www.euskadi.eus/diru_laguntza/-/2015/artxibo-pribatuak/eu/\n6.– Diru-laguntzaren eskabidea eta dokumentazioa aurkezterakoan bide bat erabiltzeak, izapidetze presentzialak zein telematikoak, ez du prozeduraren hurrengo pausoetan bide bera erabiltzera behartzen, batetik bestera edozein unetan alda daitekeelarik.\nKultura Ondarearen Zuzendaritzak ikusten badu eskabidea onartzeko eskatzen den dokumentazioan zerbait falta dela edo forma-akatsak daudela, edo balorazioa egiteko aurkeztu diren dokumentuetan akatsak daudela, hamar eguneko epea emango zaio interesdunari akatsa zuzentzeko edo aurkeztu beharreko agiriak aurkezteko. Era berean, ohartarazi egingo zaio ezen, epe hori igaro eta zuzenketarik egin ez bada, eskabidean atzera egin duela ulertuko dela, aurrez jakinaraziko zaion ebazpen baten bidez, edo dagokion izapidea egiteko eskubidea galduko duela.\n8. artikulua.– Eskabideen azterketa eta ebazpen-proposamena.\n1.– Aurkeztutako eskabideak aztertzeko eta balioesteko, epaimahai kalifikatzailea eratuko da. Hauek izango dira mahaikideak:\n– Imanol Agote Alberro jauna, Kultura Ondarearen zuzendaria edo horrek izendatutako pertsona. Mahaiburua izango da.\n– Borja Aginagalde Olaizola jauna, Kultura Ondarearen Zuzendaritzako Irargi Euskadiko Dokumentu Ondarearen Zentroko arduraduna.\n– Faustino Ruiz Arnáez jauna, Kultura Ondarearen Zuzendaritzako Euskadiko Artxibo Historikoko teknikaria. Idazkaria izango da.\nMahaiburua ordezkatzeko, Herri Administrazioaren Araubide Juridikoaren eta Administrazio Prozedura Erkidearen azaroaren 26ko 30/1992 Legearen 23.2 artikuluan xedatutakoa beteko da.\n2.– Lehiaketa bidezko prozeduraz ebatziko da diru-laguntzen esleipena. Hartarako, 9. artikuluan finkatutako irizpideekin bat lortutako puntuazioaren arabera ordenatuko dira eskabideak, eta puntuazio handiena lortu dutenetatik hasita esleituko dira diru-laguntzak, harik eta 3. artikuluan aurreikusi aurrekontu-kreditua agortu arte.\n3.– Bederatzigarren artikuluan ezarritako irizpideak aplikatuaz proiektuen ebaluazio konparatua egindakoan, eta 10. artikuluan aurreikusitakoaren arabera zenbatekoak zehaztutakoan, Epaimahai Kalifikatzaileak ebazpen-proposamena egingo du –bera baita halakorik egiteko organo eskuduna–, eta emateko proposatzen diren diru-laguntzak jasoko dira ebazpen horretan, betiere honako hauek zehaztuta: pertsona onuradunen identitatea, finantzatutako jarduera-programak eta proposatutako zenbatekoak, eta, beharrezkoa bada, ezezkoa zeini emango zaion eta ezezkoetarako izan diren arrazoiak.\n9. artikulua.– Eskabideak hautatu eta baloratzeko irizpideak.\nEbazpen-proposamena egiteko eta diru-laguntzen zenbatekoa finkatzeko, Epaimahai Kalifikatzaileak honako irizpide eta ponderazio hauek izango ditu kontuan eskabideak baloratzekoan:\na) Aurkeztutako programaren kalitate zientifikoa; hau da, ondare eta artxibo ikuspegitik programen deskripzio zehatzak jasota, halako moldez non proposamenaren berezko balioak adierazten diren (% 50).\n– 30 punturaino, artxiboetako mantentze-lanak egiteko urteko programetarako, indar handia jarrita jendaurrekoak izatean: funtsaren zati baten antolaketa, inbentarioak egitea; agiri-funtsak digitalizatzeko proiektuak; tresna deskribatzaileen hobekuntza, eta abar.\n– 50 punturaino, artxibo-sistemak ezartzeko edo sendotzeko programetarako, epe luzekoetarako (aurrera begirako hainbat urtetako lan-epeak ezarrita, gastuaren zenbatespen zehatza, eta abar), indar handia jarrita jendaurrekoak izatean, eta barnean honelakoak hartzen dituzten programetarako: agiri-funtsak digitalizatzeko proiektuak, artxiboetako agiriak web-atarien bidez hedatzea...\nb) Euskadiko Artxibo Historikoaren web-atarira eta artxibo-funtsen inbentariora hainbat agiria ekartzea; hau da, bere informazioa dela-eta, tratatuko den artxiboko funtsak, hartan kontsulta daitezkeen funtsak nabarmen aberastea (% 30).\n– 1900. urtera arte: 30 puntu.\n– 1900-1949: 15 puntu.\nc) Hauek garatzea bultzatzen duten elementuak sartzea programan: estandar deskribatzaileak edo artxibo-intereseko beste edozein elementu, euskarazkoak (% 20).\n5 puntu, softwarea euskaraz eskuragarri duten kudeaketa-sistema informatizatuetarako (datu-baseak, espedienteak kudeatzeko programak...).\n10 puntu, softwarea euskaraz eskuragarri izan eta erabiltzaileentzako arreta-zerbitzuan euskara erabiltzen duten kudeaketa-sistema informatizatuetarako (datu-baseak, espedienteak kudeatzeko programak...).\n15 puntu, softwarea euskaraz eskuragarri izan eta artxiboetarako interesgarria den beste edozein osagarri (edukien hedapena, erregelamenduak, erabiltzaileentzako arreta, erakusketak, bisitaldi gidatuak) euskaraz duten kudeaketa-sistema informatizatuetarako (datu-baseak, espedienteak kudeatzeko programak...).\n20 puntu, euskara bada deskribapenetarako hizkuntza (inbentarioak, gidaliburuak, iraulketak, aurkibideak...), eta, horretaz gain, aurreko paragrafoko irizpidean ezarritakoa betetzen bada.\n10. artikulua.– Diru-laguntzen zenbatekoa eta mugak.\n1.– Zein eta den kasua, diru-laguntzak zenbatekoaren ehuneko bat edo osotasuna estali ahal izango du (zergak kanpoan direla). Zenbateko hori: aurkeztutako programa bakoitzean onartutako aurrekontua exekutatzearen ondoriozkoa. Bestalde, diru-laguntza programa bakoitzeko partida konkretuei egotzi dakieke.\n2.– Edonola ere, aurkeztutako programa bakoitzeko diru-laguntzak ezin izango du gainditu hogei mila (20.000) euroko zenbatekoa.\n11. artikulua.– Diru-laguntzen bateragarritasuna.\nAgindu honetan adierazitako diru-laguntzak erakunde publiko zein pribatuek helburu berberaz emandako beste laguntza batzuekin bateragarriak izango dira, beti ere guztira jasotako diru-kopuruak aurrekontu osoa gainditzen ez badu. Horrela gertatuz gero, eman beharreko diru-laguntzatik kendu egingo da dagokion kopurua, lagundutako egitarauaren kostu osoari dagokion gehienezko kopurura egokitu arte.\n12. artikulua.– Eskabideen ebazpena.\n1.– Kultura, Gazteria eta Kiroletako sailburuordeari dagokio, osatutako ebazpen-proposamena ikusita, aurkeztutako eskabideei buruzko ebazpena ematea. Ebazpenak hilabeteko epean eman eta jakinaraziko zaizkie, banan-banan, interesatuei, eskabideak aurkezteko epea bukatzen den egunetik hasita.\n2.– Ebazpen hori Euskal Herriko Agintaritzaren Aldizkarian argitaratuko da.\n3.– Artikulu honetako lehenengo paragrafoan adierazitako epea amaitu eta inolako jakinarazpenik jaso ez badute, interesatuek beren eskabidea errefusatutzat jo dezakete Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legean ezarritakoaren ondorioetarako.\n4.– Aipatutako ebazpenak ez du azkenduko administrazio bidea, eta beraren aurka interesdunek gora jotzeko errekurtsoa aurkeztu ahal izango diote Kulturako sailburuari jakinarazpena jaso eta hurrengo egunetik hilabete pasatu baino lehen, azaroaren 26ko 30/1992 Legearen 114. eta 115. artikuluetan xedatutakoarekin bat.\n5.– Diru-laguntza emateko ebazpenak adieraziko du zein eskabideri eman zaion diru laguntza, eta espresuki adieraziko da zein eskabide ez den onartu. Horretaz gain, zerrenda bat ere sartu ahal izango da ebazpenean; hain zuzen ere, deialdian ezarritako gehienezko kreditua gainditu dela-eta, onuradun izateko oinarrietan ezarritako baldintza administratibo eta teknikoak bete arren baietsiak izan ez diren eskabide guztiena. Eta adierazi egingo da zein puntuazio eman zaion eskabide horietako bakoitzari, deialdian aurreikusitako balorazio-irizpideen arabera. Kasu horretan, onuradunen batek diru-laguntzari uko egiten badio, diru-laguntza ematen duen organoak erabakiko du –beste deialdi bat egin beharrik gabe– diru-laguntza ematea zerrendan –puntuazioaren arabera– hurrena dagoen eskatzaileari, baldin eta hark onartzen badu. Ordezkoei esleituko zaien zenbatekoa zehazteko, agindu honen 8., 9. eta 10. artikuluetan ezarritakoari jarraituko zaio. Diru-laguntza ematen duen organoak aukera horren berri emango die interesdunei, diru-laguntzen proposamen horri hel diezaieten, 10 eguneko epe luzaezinean. Eskatzaileak edo eskatzaileek proposamena onartuta, administrazio-organoak diru-laguntza emateko egintza gauzatuko du.\n13. artikulua.– Pertsona edo entitate onuradunen obligazioak.\nPertsona edo entitate onuradunen obligazioak dira hauek:\nc) Jarduera burutzea edo diru-laguntza emateko funtsezko egoeran izatea.\nd) Entitate emaileari honako hauek justifikatzea: baldintzak eta betekizunak betetzen direla, eta bai diru-laguntza ematea ebazten duen jarduera ere egin dela.\ne) Entitate emaileak egin beharreko egiaztapen-jardueretatik pasatzea, eta bai Kontrol Ekonomikorako Bulegoari dagozkienetatik ere, Euskal Autonomia Erkidegoaren Aurrekontu Orokorren kargurako laguntza eta diru-laguntzei dagokienez, eta, halaber, Herri Kontuen Euskal Epaitegiaren arautegi espezifikoan aurreikusitakoetatik.\nf) Beste administrazioren batetik edo beste erakunde publiko edo pribaturen batetik eta helburu bererako, diru-laguntzak, laguntzak, sarrerak edo baliabideak lortu izana entitateari jakinaraztea.\ng) Beste erakunde publiko edo pribatu bati helburu bererako beste laguntza batzuk eskatu badira, eta horiek –agindu honetan aratutako diru-laguntzetarako eskabidea aurkezteko unean– ebatzi gabe badaude edo une horretan nola dauden jakiterik ez badago.\nh) Diru-laguntza emateko kontuan izandako zirkunstantzia objektiboren bat edo subjektiboren bat aldatu bada, horren berri ematea entitate emaileari.\ni) Hezkuntza, Hizkuntza Politika eta Kultura Saileko Irargi Euskadiko Dokumentu Ondarearen Zentroaren babeslea izan dela jasotzea, diru-laguntza honen ondoriozko laguntzekin egiten diren jarduera eta agirietan, eta, halaber, horien gaineko publizitatean.\nj) Gizon eta Emakumeen Berdintasunerako otsailaren 18ko 4/2005 Legean xedatutakoa beteko da; ez da erabiliko hizkera sexistarik. Gizonen eta emakumeen eginkizunei dagokienez, estereotiporik ez dela erabiliko bermatuko da.\nk) Euskadiko Ogasun Nagusiaren Antolarauei buruzko Legearen Testu Bateginaren 50.2 artikuluan jasotako beste edozein obligaziotan. Azaroaren 11ko 1/1997 Legegintzako Dekretuaz onartu zen testu bategin hori.\n14. artikulua.– Diru-laguntzaren ordainketa.\nZati bakar batean ordainduko da diru-laguntza, justifikatu eta gero.\nOgasun eta Finantzetako Saileko Hirugarrenen Erregistroan alta emanda egon beharko da ordainketa egin ahal izateko. Pertsona edo erakunde onuraduna alta eman gabe badago, edo, hala egonda ere, inskribatutako datuetan aldaketak egin badira, altaren eskabide-eredua bete eta aurkeztu egin beharko da aipatutako erregistroan, eskabide-ereduaz batera erakunde edo pertsona onuradunen eskura jarrita url honetan: https://www.euskadi.eus/w32-content/eu/contenidos/autorizacion/alta_terceros/eu_7999/hirugarrenaren_alta.html\n15. artikulua.– Diru-laguntzaren justifikazioa.\n1.– Justifikazioak bertatik bertara aurkeztu ahal izango dira Zuzenean, EAEko erregistro osagarrietan edo azaroaren 26ko 30/1992 Legean, Herri Administrazioen Araubide Juridikoaren eta Administrazio Prozedura Erkideari buruzko azaroaren 26ko 30/1992 Legearen 38.4 artikuluan aurreikusitako organoetan (aipatutako erregistroak zerrendatuta daude apirilaren 29ko 72/2008 Dekretuan, Euskal Autonomia Erkidegoko Administrazio Orokorraren eta bere erakunde autonomiadunen erregistroen sorrera, antolaketa eta funtzionamenduari buruzkoan).\n2.– Halaber, justifikazioaren ondoko izapideak, bide elektronikoez, hemen egin daitezke: https://www.euskadi.eus/nirekudeaketak\n3.– Agindu honetan ezarritako diru-laguntzen onuradunek honako agiri hauek aurkeztu beharko dituzte, 2015eko abenduaren 31 baino lehen:\na) Diruz lagunduta burutu den egitarau bakoitzari buruzko txosten zehatza.\nb) Diruz lagundutako egitarau bakoitza burutzean izandako gastuei dagozkien egiaztagiriak, jatorrizko fakturak zein fotokopia konpultsatuak, eta sarreren eta gastuen balantzea.\nc) Diruz lagundutako egitaraua edo proiektua burutzerakoan sortutako material zientifikoak (inbentarioak, datu-baseak, eta abar), halakorik baldin badago, behintzat.\nd) Eskabidea aurkeztu zuten unean onuradunek eskatutako eta geroago jasotako xede bereko beste edozein diru-laguntza, laguntza, diru-sarrera edo baliabide jasoko duen zerrenda.\n16. artikulua.– Diru-laguntzaren likidazioa.\nDiru-laguntza emateko kontuan hartutako baldintzak aldatuz gero (betiere, helburua bete dela iritzita) edo beste edozein erakunde publiko zein pribatutik ere diru-laguntzaren bat jasoz gero, diru-laguntzak esleitzeko emandako ebazpena aldatu egin ahal izango da.\nHorretarako, Kultura, Gazteria eta Kiroletako sailburuordeak dagokion likidazio-ebazpena emango du, eta, ebazpen horretan, emandako diru-laguntzen zenbatekoak doituko dira, abenduaren 17ko 698/1991 Dekretuan xedatutakoaren arabera (698/1991 Dekretua, Euskal Autonomia Erkidegoko Aurrekontu Orokorren kontura emandako diru-laguntzen berme eta itzulketetarako araubidea ezartzen duena, eta kudeaketan parte hartzen duten erakunde laguntzaileen betekizunak, araubidea eta obligazioak ezartzen dituena).\nc) Diruz lagundutako egitasmoa aldatzea Kultura Ondarearen Zuzendaritzak aurretik baimenik eman gabe.\n2.– Ez-betetzeren bat izanez gero, jasotako zenbatekoak eta legezko interesak Euskal Autonomia Erkidegoko Diruzaintza Nagusiari itzuli beharko zaizkio, betiere, Euskadiko Ogasun Nagusiaren Antolarauei buruzko Legearen Testu Bategina onartzen duen azaroaren 11ko 1/1997 Legegintzako Dekretuaren arabera, eta abenduaren 17ko 689/1991 Dekretuaren arabera, zeinak Euskal Autonomia Erkidegoaren Aurrekontu Orokorren pentzutan ematen diren diru-laguntzen bermeei eta itzulketei buruzko erregimen orokorra arautzen duen eta horien kudeaketan parte hartzen duten entitate laguntzaileek bete beharreko baldintzak, erregimena eta eginbeharrak ezartzen dituen.\nDatu Pertsonalak Babesteko abenduaren 13ko 15/1999 Lege Organikoan eta Datu Pertsonaletarako Jabetza Publikoko Fitxategiei buruzko otsailaren 25eko 2/2004 Legean xedatutakoa betetzeko xedez, Eusko Jaurlaritzako Hezkuntza, Hizkuntza Politika eta Kultura Saileko Kultura Ondarearen Zuzendaritzak zera jakinarazten du: deialdi honetako eskabide eta formularioetan ematen dituzun datuak, Hezkuntza, Hizkuntza Politika eta Kultura Saileko Kultura Ondarearen Laguntzak eta Diru-laguntzak fitxategian gordeko dira –2006ko uztailaren 27ko Aginduaz araututa–; izan ere, fitxategi horren xedea hauxe da: diru-laguntzen deialdi hau kudeatzea eta horri lotutako beste edozein administrazio-prozedura edo espedientea kudeatzea. Aldez aurretik, Datuak Babesteko Euskal Bulegoari fitxategi horren berri eman zaio, eta datuen segurtasun osoa bermatzeko behar diren neurri guztiak ditu; eta legez ezarritako kasuetatik kanpo ez zaizkie komunikatutako hirugarrenei.\nDatu pertsonalak babesteko egungo arautegiarekin bat, Datu Pertsonalak Babesteko abenduaren 13ko 15/1999 Lege Organikoak aitortutako eskubide hauek baliatu ahal izango dira: sarrera izateko, ezeztatzeko eta aurka egitekoak, betiere Hezkuntza, Hizkuntza Politika eta Kultura Saileko Araubide Juridiko eta Zerbitzuen Zuzendaritzarekin harremanetan jarrita, Donostia kalea 1, 01010 Vitoria-Gasteiz.\nDeialdi honetarako lehiatzen diren pertsonek edo erakundeek baimena ematen diote Administrazioari honako honetarako: aurkeztutako datuak erkatzeko, eta aurkeztutako datuak (Administrazio honen esku zein beste administrazio publiko batzuen esku izan) egiazkoak direla ikusteko behar diren egiaztapenak egiteko, betiere diru-laguntzen onuradun izateko betekizunak betetzen direla egiaztatzeko.\nAgindu honek amaiera ematen dio administrazio-bideari, eta, haren aurka, erakunde interesdunek berraztertzeko errekurtsoa aurkez diezaiokete Hezkuntza, Hizkuntza Politika eta Kulturako sailburuari, hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera. Aginduaren aurka administrazioarekiko auzi-errekurtsoa ere aurkez daiteke, Euskal Autonomia Erkidegoko Auzitegi Nagusiko Administrazioarekiko Auzitarako Salan, bi hileko epean, aipatutako aldizkari ofizialean argitaratu eta hurrengo egunetik aurrera.\nVitoria-Gasteiz, 2015eko irailaren 30a.\n1.– Datu-baseetan deskribatutako artxibo-funtsak baino ez dira digitalizatuko; deskribapen-fitxa bakoitzari –digitalizazio-unitatetzat hartuko da– bilduma- eta item-kodearen metadatuak gehituko zaizkio. Datu-basearen formatua Euskadiko Artxibo Historikoko teknikariekin koordinatuko da, eta FileMaker programa hobetsiko da. Fitxategiek erreprodukzio-tresneriaren kapturako jatorrizko metadatu teknikoak izango dituzte. Fitxategi digitalek metadatu teknikoak izango dituzte, EXIF 2.2 estandarraren arabera digitalizazio-prozesuari dagokion informazioarekin.\n2.– Digitalizazioa nagusiki aireko eskaner edota argazki-kamera batez egingo da, horrela agindu honetan eskatutako kalitatea eta xedapen teknikoak bermatuko dira.\n3.– Dokumentu guztiak tonu jarraituko irudi gisa hartuko dira, eta, haien edukia eta egoera fisikoa zehaztasun handienaz erreproduzitzeko, kolore errealean digitalizatuko dira, kolorearen bizitasuna, gutxienez, 24 bitekoa izango da.\n4.– Digitalizatzerakoan gutxieneko bereizmena 5.600 x 3.700 pixelekoa izango da, 300 ppp-tan, dokumentua beti kalitate fotografikoarekin inprimatu ahal izateko, gutxienez jatorrizko neurrian. Adierazitakoa baino bereizmen handiagoa erabiltzea hobekuntzatzat hartuko da edota digitalizazio kalitatearen balio erantsi gisa. Ezaugarri bereziak dituzten dokumentuen kasuan –hala nola, paperezko argazkiak, gardenkiak, planoak, entzunezko dokumentuak, etab.–, era berezian digitalizatu beharko dira, haien ezaugarriak eta Euskadiko Artxibo Historikoak ezarritako xedapen teknikoak kontuan izanda.\n5.– Digitalizazioa beti orrialde bikoitzaren sistema erabilita egingo da, hots, dokumentu edo espedientearen aurreko ifrentzua eta hurrengo aurkia irudi bakoitzean. Espediente bakoitzaren eskuinaldean geratzen den lehen folioan (aurkia) eta ezkerrean geratzen den azken folioan (ifrentzua) izan ezik, kasu horretan hasierako eta bukaerako fotograma bana egingo dira. Item bakoitza bereizita digitalizatuko da.\n6.– Digitalizatutako irudi bakoitzeko, Euskadiko Artxibo Historikoari entregatu beharko zaizkio hauek:\n6.4.– Artxibo-funtsek argazkirik badute, argazki bakoitzeko kaptura-fitxategi bat gehituko da RAW formatuan, arau orokorretan zehaztutakoez gain.\n7.– Artxibo-funtsek entzunezko eta ikus-entzunezko dokumenturik badute, Euskadiko Artxibo Historikoari entregatuko zaizkio:\n8.– Halaber, Euskadiko Artxibo Historikoari entregatuko zaio item edota dokumentu-unitate bakoitzeko fitxategi bat PDF formatuan, dokumentu-unitate bakoitzaren orrialde guztiekin eta jatorrizko dokumentuaren segida berean ordenatuta. PDF fitxategi hori dagozkion segurtasun-fitxategi edo digitalizazio-masterretatik sortuko da, eta horretarako aurrez behar den konpresioa –ordenagailu pertsonal estandar batean eroso erabili ahal izateko modukoa– aplikatuko zaio. Erreferentzia gisa gomendatzen da ondoriozko PDF fitxategiko orrialde bakoitzak 2 MB-ko neurria ez gainditzea, horretarako 6-9 arteko konpresio-mailak erabili behar dira, 0tik 12ra arteko eskala batean.\n9.– Euskadiko Artxibo Historikoari entregatuko zaizkio kopiak biltegiratzeko edota entregatzeko honako formatuak:\n9.1.– Kontserbazio- eta kontsulta-kopia bana, gutxienez 500 GB-eko edukiera duten disko gogorretan, eta USB 3.0 edo Firewire 400/800 ataka bidez konektatu ahal izateko moduan. Halaber, fitxategi guztiak zuzen irekitzen edota irakurtzen direla ziurtatu beharko da, balizko grabazio akatsak ezabatzeko.\n9.2.– Disko gogorra grabazio-formatu hibridoan grabatuko da, hau da, formateatuta fitxategiak irakurtzeko moduan bai Windows sistema eragileetan, bai Apple-en MacOS nahiz Linux/Unix-en.\n9.4.– Horretaz gain, gomendatzen da PDF formatuan dauden kontsulta-fitxategiak DVDan ere grabatzea.\nAgindua, publikoak ez diren artxiboak antolatzeko, hedatzeko eta digitalizatzeko diru-laguntzak banatzeko modua arautzen duena. (2014-07-22(e)ko Kontseiluan hartutako erabakiaren laburpena)\n170.000 euro Agiritegi ez publikoentzat. (2015-09-29(e)ko Kontseiluan hartutako erabakiaren laburpena)\nJaurlaritzak 150.600 euro jarriko ditu gidoiak sortzeko (2011-05-03(e)ko Kointseiluan hartutako erabakia)\nEBAZPENA, 2015eko abenduaren 16koa, Kultura, Gazteria eta Kiroletako sailburuordearena, Hezkuntza, Hizkuntza Politika eta Kulturako sailburuaren 2015eko irailaren 30eko Aginduko diru-laguntzak esleitzeko ebazpena argitara emateko dena. Hezkuntza, Hizkuntza…


Fundibide enpresaren web orriaren diseinu berria - Innova\nFundibide enpresaren web orriaren diseinu berria\nWeb orri diseinua, SEO posizionamendua\nFundibide enpresaren web orriak eraldaketa osoa izan du. Enpresak eskaintzen dituen zerbitzuak eta produktuak modu argi eta funtzionalean erakusten dituen webgune korporatibo berri bat diseinatu dugu, web berriak itxura askoz ikusgarriago eta erakargarriago bat duelarik.\nResponsive motako web orria da, hau da, gailu elektronikoetara eta interneteko nabigatzaile ezagunetarikoetan ikusteko egokitua. Era berean web orriko orri ezberdinak erabilatzaileek orriak ongi indexatzeko prestatuta daude (SEO teknikak erabili dira).\nEduki-kudeatzaile bate bidez, webguneko atalak eroso eta erraz administra daitezke.\nDomeinuak SSL ziurtagiri bat du aktibatuta, honek, webgunea erabiltzailearentzako gune seguru eta konfiantzazkotzat identifikatzen duelarik.\nEs Automation enpresarentzat web orria diseinatu da


Hibernazioa - - Anboto.org\nMarkel Onaindia Txabarri 2021-01-15 08:48\nAkaso kasualitatea izango da, edo igual nik berez eta inkontzienteki topatutako zerbait: azken hileetan Lagun izoztua eta Cien años de soledad izan ditut nire ohe ondoko mesanotxean. Sarrionandiaren liburuari bigarren aukera bat emateko gogoa neukan, eta García Márquezena leitu beharrekoen zerrendan zegoen horietako bat zen. Bada, konturatu orduko hor nenbilen gizartetik isolatutako lagun izoztuaren azalean lehenik, eta urte luzeetako eurite amaigabean murgilduta gero. Ez dut uste bizitzen gabiltzan hau baino momentu egokiagorik egongo zenik liburu bietako pertsonaiekin mimetizatzeko.\n2020a joan da, baina badirudi ez dela guztiz amaitu. Iazko martxoan ez zen udaberri berririk loratu guretzat, negua luzatu zen eta oraindino hortxe gaude, inoizko hibernazio luzeenean. Askori eguneroko eta etorkizun hurreko asmoak izoztu zaizkigu: bizi-planak, bidaiak, bisitak, bazkariak, ekintzak, konspirazio sentimental eta politikoak, gaueko pasiadak... Gero egingo ditugu, gero hori geure begien aurrean ikusten ez den arren. Denbora pasatzen da, baina ez da ezer pasatzen.\nBitartean epeletan egon eta geure burua zaintzea tokatzen zaigu. Irakurriz gozatu eta gerorako prestatu. Ze, espero ez dugun egunen batean urtuko dira izotzak, elurrak eta distantziak, eta orduan kobazulotik irtengo gara, hartz baten gose eta indarrarekin mundua jatera.


ARARTEKO, 4. Izaera teknologikoa\n6. Atala. Arartekoaren berrikuntza jarduerak\n– Herritarren arretarako bulegoetarako eta telefono bidezko arreta prozesurako euskarri izango den aplikazioa ezartzea, pertsona bati buruzko informazio guztia bildu eta jasoko duena eta kontsulta eta kexen erregistroarekin eta izapidearekin bat egiteko gai izango dena.\n– Bulego birtuala\nArartekoak (2012ko martxoaren 26ko ebazpena) bere bulego birtuala sortu du izapideak bide elektronikoa erabilita egiteko, horri esker, erakundean egiten diren izapideei buruzko informazioa modu erosoan lortu daiteke, ziurtagiri elektronikoa erabiltzen dutenek agiriak aurkeztu eta kontsultatu ere egin ditzakete eta horrelakorik ez dutenek orain arte bezala ziurtagiririk gabeko kexak aurkez ditzakete. Era berean, Bulego honetan eskura daiteke Arartekoaren Zerbitzu Kartako informazioa eta bertan agertzen dira herritarrekin hartutako konpromiso publikoak eta Erakundearen funtzionamenduari eta zerbitzuei buruzko erreklamazioak eta iradokizunak aurkeztu ahal izango dira (gehienez hilabeteko epean ebatziko dira).\n– Kexa espedienteak kudeatzeko aplikazio berria ezarri\nBarneko lan handia egin da, kexa prozesuak aztertu eta berringeniaritza lanak egin dira eta herritarrek aurkeztutako kexekiko lanerako prozesurik eraginkorrena aukeratu da; ondorioz, abenduaren amaieran aplikazio informatiko berri bat ezarri da kexen izapidea egiteko, web inguruan eta Arartekoaren gainerako kudeaketa aplikazioei konektatuta edota aplikazio horietan integratuta.\nAplikazio horrek, Arartekoaren gainerako lan-prozesuei ere estaldura emango die pixkanaka eta dagoeneko ezarri da testuak euskarara itzultzeko prozesurako.


II. Arteen Astegoiena Bilbon maiatzaren 2an eta 3an - bizkaie.biz\nII. Arteen Astegoiena Bilbon maiatzaren 2an eta 3an\nBizkaie! 2014-04-30 11:33\nBilbao Art District ekimena tarteko dala, kulturea uriaren eragile sozial eta ekonomiko lez sustatzeko asmoz, eta herritarrei eta bisitariei artez eta entretenimenduz beteriko egun bi izateko aukerea eskainiko jake.\nBilbao Art District ekimena tarteko dala, kulturea uriaren eragile sozial eta ekonomiko lez sustatzeko asmoz, eta herritarrei eta bisitariei artez eta entretenimenduz beteriko egun bi izateko aukerea eskainiko jake. II. Arteen Astegoienean, dobako sarrerea daben museoak, kaleko musikea, performanceak, artistakazko topaketak erakusketa-aretoetan eta galerietan, berbaldiak eta tailerrak izango dira maiatzaren 2an eta 3an.\nHiriko hiru museo ospetsuk beren ateak zabalduko ditue doban ordutegi berezietan. Guggenheim Bilbao Museoan Yoko Ono, Half-A-Wind Show. Atzera Begirakoa erakusketea bisitau ahal izango da maiatzaren 3an, zapatuan, arratsaldeko 20:00etatik gaueko 22:00etara bitartean. Erakusketa horrek 200 obra baino gehiago batzen ditu, arte kontzeptualeko eta performanceko aitzindaria dan artista horren ikuskera osoa eskaintzen dabenak. Horrezaz gan, Arte Eder Museoak dobako sarrerea izango dau maiatzaren 2an, barikuan, arratsaldeko 20:00etatik gaueko 21:00etara bitartean. Horri esker, Markus Lüpertz Alemaniako artisearen erakusketea bisitau ahal izango da, ia ehun pinturek, eskulturek eta papel gaineko obrek osotzen dabena. Bilboko Itsasadarra Itsas Museoak be bat egin dau ekimenagaz, eta dobako sarrerea eskainiko dau barikuan eta zapatuan, arratsaldeko 18:00etatik 20:00etara bitartean.\nBeste alde batetik, Arteen Astegoiena aukera bikaina izango da, hainbat artista aurrez aurre ezagutzeko, Bilbao Art Districteko kideak diran arte-galerien ekimenari esker. Manolo García kantautoreak bere pintore aldea agertuko dau Aritza galerian, barikuan, arratsaldeko 19:30ean.\nEgun horretan bertan eta zapatuan Jesús Pastor margolariak Errekalde Aretoan erakusgai dagozan bere obrak aurkeztuko ditu, arratsaldeko 19:30ean. Horrezaz gan, ondoko topaketak be egingo dira: Nathalie Mba Bikoro artistea Kalao Panafrican Creations galerian, maiatzaren 2an, arratsaldeko 20:00etan: Patrick Grijalvo argazkilaria Photo Gallery 20 galerian, zapatuan, eguerdiko 13:00ean; eta Alberto Rementería euskal artistea Juan Manuel Lumbreras galerian, zapatuan, 12:00etan eta 19:00etan. Era berean, Luis Ángel de la Fuente artelanen zaharbarritzaileak bere lanaren ganean berba egingo dau barikuan, arratsaldeko 19:00etan, Restauraciones Luis de la Fuente lokalean.\nArteen Astegoiena familia osoak ondo pasetako antolatu da eta hainbat tailer, lehiaketa eta joko izango dira. Errekalde Aretoak eta Guggenheim Bilbao Museoak umeentzako jarduerak antolatuko ditue, eta umeek ezin hobeto pasauko dabe Albiako Lorategietan kokatuko dan eta jolasak dituan instalazino interaktiboan be. Elastikoak diseinetan ikasi nahi daben lagunek tailer bi izango ditue eskura, bata Errekalde Aretoan eta bestea Trastería de Goya dendan.\nAstarloa liburu-dendan, barriz, errestaurazino eta koadernatze tailerrak izango dira, eta Binario liburu-dendan, Bilboko arkitekturearen elementuak marrazteko proposamena bultzatuko da. Aire zabaleko pinturea be jardueren artean egongo da, zapatu goizean, Guggenheim Bilbao Museoaren eta Euskadi Plazaren artean.\nKontuak kontu, kalea programazinoaren agertoki nagusietako bat izango da. Jantzearen zaleek To be continued eta Rojo Manso proposamenak ikusi ahal izango ditue barikuan, arratsaldeko 19:30ean, Isozaki torreen zabaldegian eta zapatuan, arratsaldeko 20:00etan, Jado Plazan, hurranez hurran. Era berean, kokapen bi horreetan jazz emonaldiak eta DJen saioak be izango dira.\nBilbao Centro Merkatari Alkarteak TB platoa instalauko dau Iparragirre kalean –Mazarredo eta Barrainkua kaleen artean–, eta bertan zuzeneko alkarrizketak eta emonaldiak izango dira. UPV/EHUren Bizkaia Aretoa eraikinean (Abandoibarra etorbidea), haren kristalezko fatxadan, hain zuzen be, esku-hartze artistiko bi izango dira. Horreetako bat Argi bat gauean izeneko gaueko proiekzinoa. Era berean, arte-galeriak eta museoak agertoki bihurtuko dira musika-emonaldi, performance eta arte-adierazpen barrietarako. Arte Eder Museoan eta Juan Lumbreras galerian musika klasikoa egongo da, gitarra eta sopranoa batuko dituana, baita rock musikea be Photo Gallery 20 galerian, Los Brazos eta Ainara Zabaletaren eskutik.\nArteari lotutako hainbat arlotan sakondu nahi dabenek berbaldi eta eztabaida saioak be izango ditue. Atal horretan UPV/EHUren Bizkaia Aretoan Jatorria, identidadea eta globalizazinoa artean izenburupean egingo dan eztabaidea nabarmendu behar da. Moderatzailea Javier González de Durana izango da, eta Gerardo Mosquera komisarioak, Juana de Aizpuru galeristeak eta Javier Pérez eta Nathalie Mba Bikoro artistek parte hartuko dabe bertan.\nEuskal Herriko Unibersidadeak be modu aktiboan parte hartuko dau Arteen Astegoienean. Arte Ederretako Fakultadeko ikasleek Bilbao Art District ekimenaren hainbat kaletan esku hartuko dabe, artea eta sormena ulertzeko modu barrietarako erakusleiho jarduteko asmoz. Hona hemen proiektuak: Txorrota (Manuel Ramis), Koordenatuak (Maite Leyun), All Iron (Mar de Dios eta Miguel Puertas), Kordela ehuntzen (Amaia del Amo eta Raffaella Regina), Banka (Ana Villaseñor), Distiratzen dena (Manuel Casellas) eta Tutudun txinpantzeak, UPV/EHUko Paraninfoko esku-hartzea izango dana.\nEra berean, tokiko artistek eginkizun garrantzitsua izango dabe. Hona hemen adibide batzuk: Bilera! (Hellen Duboc, Fermín Díez de Ulzurrun eta Mawatres) performancea, Windsor Kulturgintza galerian; Arte Periferikoa (Antonio Ranieri) Mazarredo zumarkaleko 31 zenbakian dauen tailerrean; Show-cooking (Mabi Revuelta) Vanguardia galerian; eta Transkodetzeak (Jaime de los Ríos). Azken buruan, Alberto Rementeríak Juan Manuel Lumbreras galerian egin dauen Modelo ariketak erakusketea be nabarmendu behar da.


2016/06/27ko ohiko bilera\n2016ko ekainaren 27ko 18:00etan, Udal honetako Udalbatzak egin zuen ohiko osoko bilkura\n1. 2016ko martxoaren 21eko 3. zenbakia duen akta onartzea.\n2. 2016ko Udal Aurrekontuko Kredituen Aldaketa espedienteen onarpen Dekretuen berri ematea 13/16, 14/16, 15/16 eta 16/16 zk.- Alkate-udalburuaren ebazpen-proposamena, Ogasun eta Ondare Arloko Zinegotzi Ordezkari Laguntzailearen bitartez.- Aurretiko Osoko Bilkurako Batzorde Informatiboaren irizpenaz.\n3. Kreditu Gerakinen gehitzearen bitartez eginiko Udal Euskaltegiaren 2016ko Aurrekontuaren Kreditu Aldaketa espedientea onartzeko dekretuaren berri ematea, 03/16. zk.- Proposamen teknikoa eta alkate-udalburuarena.- Aurretiko Osoko Bilkurako Batzorde Informatiboaren irizpenaz.\n4. Kreditu gehigarriak emateagatik Udal Euskaltegiaren 2016ko Aurrekontuaren Kreditu Aldaketa espedientea onartzeko dekretuaren berri ematea, 04/16. zk.- Proposamen teknikoa eta alkate-udalburuarena.- Aurretiko Osoko Bilkurako Batzorde Informatiboaren irizpenaz.\n5. Zubiko Kurajo, Maestro Elorza eta Jose Matia kaleak urbanizatzeko lanen II. fasearen egikaritze-epea luzatzeko eskaera (geltokia, Maestro Elorza eta trenbidearen azpiko pasabidea).- VIAS Y CONSTRUCCIONES, S.A. enpresa esleipenduna zigortzea lanak atzerapenez bukatzeagatik.- Alkate-udalburuaren ebazpen-proposamena, Obra, Zerbitzu, Mantentze-Lan eta Ingurune Arloko Zinegotzi Ordezkari Laguntzailearen bitartez.- Aurretiko Osoko Bilkurako Batzorde Informatiboaren irizpenaz.\n6. Iñigo Pedruzo Abasolok, PP udal talde politikoaren izenean aurkeztu duen mozioa, “Galdakaoko Ospitalera joateko garraio zerbitzu publikoa”.- EAJ-PNV udal talde politikoaren izenean Maider Basterra Ibarretxek aurkeztu duen mozio alternatiboa.- Aurretiko Osoko Bilkurako Batzorde Informatiboaren irizpenaz.\n7. Iñigo Pedruzo Abasolok, PP udal talde politikoaren izenean aurkeztu duen mozioa, “Irisgarritasuna haur-parke publikoetan”.- Aurretiko Osoko Bilkurako Batzorde Informatiboaren irizpenaz.\n8. Jon Ander Altube Lazkanok, EH BILDU udal talde politikoaren izenean aurkeztu duen mozioa, “Amurrioko bizilaguna den Galder Barbado Bonillaren atxiloketaren harira”.- EAJ-PNV udal talde politikoaren izenean Maider Basterra Ibarretxek aurkeztu duen mozio alternatiboa.- Aurretiko Osoko Bilkurako Batzorde Informatiboaren irizpenaz.\n9. Jon Ander Altube Lazkanok, EH BILDU udal talde politikoaren izenean aurkeztu duen adierazpena, “Aniztasun eta identitate sexualen alde”.- Aurretiko Osoko Bilkurako Batzorde Informatiboaren irizpenaz.\n10. Iñigo Pedruzo Abasolok, PP udal talde politikoaren izenean aurkeztu duen mozioa, “IKTez”.- Aurretiko Osoko Bilkurako Batzorde Informatiboaren irizpenaz.


▷ Bisitatu Gaudiren apeta Comillasen\nBisitatu Gaudiren apeta Comillasen\nZer den eta nola bisitatu Gaudiren apeta, Kantabriako monumenturik garrantzitsuenetako bat da, XX. mendearen hasieran diseinatutako lana.\nAntonio Gaudiren lan arkitektonikoetako bat da hau, Leonen eta Astorgan dauden beste obra batzuekin batera, eta oso eraikin modernista bitxiak dira, estilo paregabekoak.\nKantabrian Gaudiren kapritxotik eta Altamirako kobazuloetatik gertu ostatu hartu nahi baduzu, orduan La casa de Gandara aterpetxea ezin hobea da talde handientzat, gune lasaia, zentrala eta ondo hornitua, egonaldirik onena izan dezazun.\nGaudiren Kapritxoari buruzko bitxikeriak\nEraikina 2010 etik bisita daiteke, eta hori gertatzen da gaur egungo jabeek, enpresa espainiarra izanik, baina Japoniako jabeekin, bisitaldia gaitzen dutelako.\nKantabriako erakargarritasunetako bat da, urtean 100 mila bisita jasotzen baititu, eta ekitaldi batzuetarako alokatu daiteke.\nZer da Gaudiren apeta? Aipatu dizugun bezala, Antonio Gaudiren obra arkitektoniko bat da, 1883an eraiki zena arkitekto gazteak 30 urte besterik ez zituenean. Egia esan, Villa Quijano da eraikinari deitzeko modu zuzena.\nVilla Quijano izena eraikin hau Máximo Díaz Quijanorentzat enkargatua izan zelako ematen da. Oso pertsonaia aberatsa da eta lehen Comillasko Markesarekin loturak zituen.\nHau ez da Gaudik Comillasen eraikitako eraikin bakarra, arkitektoak beste batzuk eginak zituen, denborarekin desagertzen joan zirenak.\nDatu bitxi bat dagoen arren, edo agian zurrumurru bat, baina kontua da artista arkitektonikoa ez zela inoiz Comillas bisitatzera iritsi eta eraikina laguntzaile baten aginduei esker eraiki zela.\nNon lo egin Gaudiren apetatik gertu\nGaudiren kapritxoa bisitatzeko, noski, eraikinetik ez ezik, beste atrakzio batzuetatik ere hurbil egon beharko duzu, Cabárcenoko Zoo, esaterako. Horretarako, landetxe osoak alokatzeko aukera ugari daude.\nKasu honetan, Llanos herriko La casa de Gandara aterpetxea Gaudi apetatik 60 bat kilometrora dago, eta beste leku turistiko batzuetatik nahiko gertu.\nAterpetxeari dagokionez, talde handietakoa da, 14 logela ditu, eta beste batzuetan ez bezala, hemen guztiek partekatzen dute bainugela. Gela bakoitzak bere bainugela du, beraz, ez duzu kezkatu beharrik izango.\nLogelek ohatzeak, oheak eta dena hotelik onena balitz bezain garbia dute.\nAterpetxea antzinako etxetzarra da, zaharberritua eta Kantabrian ostatu gisa funtzionatzeko egokitua. Berdegunearen 6000 m2 inguru ditu, eta bertan gozatu eta ospakizunetarako erabili ahal izango duzu, besteak beste.\nAdibidez, Cabárcenon Cabárcenoko Naturaren Parketik gertu dauden aterpetxeak bilatzen bazenituen, aterpetxea 15 minutura baino ez dago autoz.\nJanariari dagokionez, elikadurarik onena lortzen duzula ziurtatzen dugu; beraz, dieta espezifiko bat baduzu, gu arduratuko gara etxean bazina bezala elikatzeaz, gure baratzetik zuzenean datozen elikagaiak erabiltzeaz gain.


Plushypinez - Seed Tentsioak - Seed aholkularia\nk idatzia sick__boy Martxoaren 27, 2017\n6515 0 1 0 0 0\nShort (80cm arte)\nShort (65 egun edo gutxiago)\nUsaina / Taste\nKrunkz Kreationz - Plushypinez\nPlushypinez bitartean "plushberry" gurutze bat TGA haziak da. Eta "ez froga purp" krunkz kreationz from. A sendoaren piztia laburrean. Plushypinez zure indoor edo kanporako hazten ona. Denbora loraketa 64 egun ingurukoa da. Espero morea loreak etekin handiak. morea tints batera phenos gehiago berdeak diruditen gas usain bat baino gehiago izatea. morea loreak mangoes eta mahats usaina gehiago bitartean. Erraza hazten terps handia eta kolore betea. Ezin duzu joan plushypinez batzuk gaizki.\nEz dago erabiltzaile zerrenda honetan berrikuspen.


Errepresioak itoa | Errepresioak itoa – iparraldekohitza\nEhunka zauritu, 3.100 kondena auzitegietan, 400 espetxeratze… Polizia eta Justizia aparatuen bidez, inoiz ikusi gabeko erantzuna eman dio Frantziak Jaka Horien mugimenduari. Manifestazio eskubidea murriztu eta manifestariak beldurtzeko estrategia bat ikusten dute abokatuek eta giza eskubideen aldeko taldeek.\nIraileko azken larunbatean, Parisera joan zen Paxi Etxepare jaka hori lapurtarra protesta batean parte hartzeko. Manifestaziora hurbiltzean, kontrolatu, miatu eta atxilotu zuten poliziek. Atxiloaldian eduki zuten 29 orduz, eta fiskalak sei hilabetez Parisen egoteko debekua ezarri dio, abisu batekin batera. Salatu duenez, ez zioten abokaturik eskaini, eta familiari deitzeko aukera ere ukatu zioten. Urte guzian, dozenaka izan dira Etxeparerena bezalako kasuak. Jaka horien defentsan aritu den Raphael Kempf, Parisko Auzitegiko abokatuak mugimendua «hausteko» Estatuak baliatzen duen estrategia aipatu du: «Atxiloaldia eta zuzenbide penala desbideratzen dituzte ordenaren atxikitzearen izenean».\nKempfen arabera, «estatu autoritario» baten seinaleak dira desbideratze horiek, eta Justiziaren eta estatuaren arteko harremanak ere kezkatzen du. Lege batzuen bidez, borondate politiko bat aplikatzen du estatuak, haren ustez: «Herritarren eskubideak murriztuz doaz. Denbora berean, fiskaltzari eta Poliziari botere handiagoa ematen zaie».\n2010ean, bortizkerian aritzeko asmoz sorturiko talde bateko kide izatea delitu bilakatu zen. Jaka Horien mugimenduan eta G7ko goi bileraren garaiko protestetan jende anitzi egotzi zaion delitua da. Apirilean, bazter nahasleen kontrako legea baieztatu zuen Frantziako Estatuak —burua estaltzea delitutzat dauka, besteak beste—. Kempfek azaldu du Polizia sindikatuen presiopean onartu den legea dela. «Okaztagarritzat» dauzka lege horiek, eta tradizio luze baten ondorio direla dio: «Estatuak tresna errepresibo bat martxan ezarri du Poliziaren lana erraztuz mugimendua murrizteko asmoz».\nLe Monde egunkariak datu bilketa egin du: azaroaren 17tik ekainaren 30era 10.000 atxiloaldi izan dira, 3.100 pertsona zigortu dituzte auzitegietan eta 400 pertsona preso sartu dituzte. Mugimendu sozial baten harira nehoiz ikusi gabeko zenbakiak.\nPoliziak eragindako zaurituen kopurua ere nabarmentzekoa da. Frantziako Barne Ministerioaren zenbakiak dira: 2.448 zauritu izan dira Jaka Horien mugimendua hasi zenetik; 561 seinalamendu jaso ditu IGPN Frantziako Poliziaren Ikuskaritza Nagusiak —haren ardura da Poliziaren arau hausteak ikertzea—.\nMarion Guemasek uste du azken hilabeteetan izandako bortizkeria «nehoizko handiena» izan dela. ACAT Torturaren Ezeztapenaren Aldeko Ekintza Kristaua gobernuz kanpoko erakundean egiten du lan. «Datuen arabera, azken 8-9 hilabeteetan izan diren zauritu larrien kopurua azken hamabost urteetan izan denaren parekoa da. Adierazgarria da».\nDavid Dufresnes kazetariak egin duen datu bilketaren arabera, 24 pertsonak begi bat galdu dute, bost pertsonak esku bat eta 315 pertsona buruan zauritu dituzte. Twitter sare sozialean hasi zen Poliziaren bortizkeria bat ikusten zuen bakoitzean #AlloPlaceBeauvau traolarekin Frantziako Barne Ministerioa interpelatzen; gerora, Mediapart hedabideak publikatu ditu, erregularki eguneratu duten infografia baten bidez. Orotara 860 seinalamendu egin ditu azarotik ekainera. Hasieran, bere baitarik bilatzen zuen informazioa, baina aski fite, erreferentzia bilakatu zen Poliziaren bortizkerien dokumentazioan eta Frantzia guziko informazioak jasotzen hasi zen. Egiaztatu ahal izan dituenak baizik ez ditu publikatu; zinezko kopuruak altuagoak direla uste du. «Ikusten dugu zainetatik leher egina den Polizia bat, eskuak libre, erabateko indarraren sentimenduarekin. Eta gaur-gaurkoz, zigorgabetasuna bermatua dute», adierazi du berriki l’Express astekarian. Eleberri batean jaso du urte osoan bizitakoa: Dernière sommation (azken abisua).\nGertakariak «berez mintzo dira», Pascale Pascariello Mediapart hedabideko ikerketa saileko kazetariaren hitzetan. «Ez dugu sekula ikusi hainbeste zauritu larri. Beldurra eragiteko borondatea agerikoa da. Mezua argia da: manifestazio batean parte hartzen baduzu, larri zauritua izateko arrisku handia duzu». Erabaki politiko bat da, kazetariaren iritziz. «Frantziako Poliziaren ordena atxikitzeko doktrina aldatu da».\nIGPNren rola ere ezbaian jarri du: «gaur egun, haren funtzioa nulua da», Pascarielloren ustez. «IGPNko buruak ere ukatzen du polizia bortizkeria adiera, eta gaur-gaurkoz polizia bakarra ere ez da kargutik kendu». Berriki, lan mardula publikatu du Mediapart-en Marseillako kasu baten harira Poliziak egindako ikerketari buruz; dokumentuak oinarri, IGPNk Polizia babesteko duen borondatea frogatu du.\nKazetariak ere erasoen erdian izan dira. Mugimenduaren hasieran, hedabide nagusietako kazetari batzuei oldartu zitzaizkien jaka horiak haien manifestazioetan, informazio manipulatua ematea leporatuta. Gerora, Frantziako Polizia izan da, nagusiki, kazetariei lan egiteko mugak ezarri dizkienak.\n115 kazetari zauritu dira Poliziaren bortizkeriaren ondorioz, Dufresnesek egin duen kontaketaren arabera; kazetari batzuk atxilotu egin dituzte protesten berri emateko lanean ari zirela.\nOstiralean, oharra atera zuen RSF Mugarik Gabeko Kazetariak erakundeak, manifestazioetan kazetarien lana eta informazio eskubidea errespetatzeko Barne Ministerioari neurriak har ditzala eskatzeko. Kazetarien kontra oldartzen diren poliziak eta jendarmeak zigortzeko ere eskatu du. Mundu mailako prentsa askatasunaren sailkapenean, 32. da Frantzia.


Gabezia taldeak desegitea erabaki du\nLasarte-Oriako Gabezia metal bandak bere ibilbidea etetea erabaki du. Dena dela, urriaren 13an Hazi bigarren eta azken diskoa argitaratuko dute. 2015 eta 2017 artean konposatu zuten, eta grabaketak Mutrikuko Ame Estudioan egin zituzten Axular Arizmendiren gidaritzapean. Nahasketa eta masterizazioa, berriz, Alex Cappa eta Pablo Rousselon teknikariek egin zuten Madrilgo The Metal Factory Studios-etan.\nDiskoaren azalaz zein diseinuaz Aimar taldekidea arduratu da, eta jarrain ikus dezakezue abesti zerrendarekin batera.\nDiskoari hasiera ematen dion abestia aurreratu dute.\nHAZI by Gabezia\nKomunikatu bat zabaldu dute sare sozialen bidez arrazoiak azaltzeko.\nHona hemen taldearen oharra:\nOrdutegi eta konpromezu arazoak direla eta ezin izan genuen taldearen goi-mailako estandarra mantendu... Gabezia bezalako talde bat aurrera eramateak erabateko arduraldia eskatzen du eta ez genuen gure itzuleraren berri eman nahi erabat ziur egon arte.


2019-2021 diru-laguntzen deialdia. III. KAPITULUA: Desabantaila-egoeran dauden kolektiboetako pertsonentzako enplegurako orientazio-ekintzak egiteko eta orientazio-zerbitzuak emateko laguntzen deialdia. - Eusko Jaurlaritza - Euskadi.eus\n2019-2021 diru-laguntzen deialdia. III. KAPITULUA: Desabantaila-egoeran dauden kolektiboetako pertsonentzako enplegurako orientazio-ekintzak egiteko eta orientazio-zerbitzuak emateko laguntzen deialdia.\nOhar garrantzitsua! Behin behineko ebazpen proposamena\nBehin behineko ebazpen proposamena\nBehin behineko ebazpen proposamena (pdf , 712.07 KB)\nEskariaren zuzenketa eta hobekuntzarako errekerimendua\nEskariaren zuzenketa (pdf , 539.02 KB)\nHirugarrenaren datuen alta edo aldaketa ´´Hirugarrenaren Erregistroan"\nIII. Kapitulu honen xede dira Lanbide-Euskal Enplegu Zerbitzuak eman ditzakeen diru-laguntzen oinarri espezifiko arautzaileak, desabantaila-egoeran dauden kolektiboetako pertsonentzako orientazio-ekintza eta -zerbitzu profesionalak emateko 2019-2021 epealdiko ekitaldietan gauzatzekoak.\nIII. kapituloa honen xede diren laguntzak finantzatzeko baliabide ekonomikoak 5.605.580 eurokoak dira, horietatik 1.401.395 euro Lanbide-Euskal Enplegu Zerbitzuaren 2019ko aurrekontuko ordainketa-kreditukoak, 2.802.7901 euro 2020ko konpromisozko kreditukoak eta 1.401.395 euro 2021 konpromisozko kreditukoak.\nEnplegurako orientazio-zerbitzuak definitzeko, esan genezake informazio, laguntza, motibazio eta aholkularitzako ekintzak eta neurriak direla. Betiere pertsonaren lanbide inguruabarrak kontuan izanik, ekintza eta neurri horiek pertsonari bere gaitasunak eta interesak zehazteko aukera ematen diote, baita bere ikaskuntza ibilbide indibiduala, enplegu bilaketa eta enpresa ekimenak gauzatzeko prozesua kudeatzekoa ere.\nOrientazio-ekintza eta zerbitzuek jarraian datozen jarduerak jasotzen dituzte:\na) Lan-merkatuari, enplegu-politika aktiboei eta zorroko zerbitzu komunen eta osagarrien eskaintzari buruzko informazioa eman.\nb) Banakako diagnostikoa eta eskatzailearen profila egin.\nc) Enplegua lortzeko ibilbide pertsonalizatua egin.\nd) Laguntza pertsonalizatua eskaini ibilbidea egitean eta jarduera-konpromisoa betetzean.\ne) Informazio, aholkularitza eta laguntza tekniko gehigarria eman, curriculuma osatzeko eta hartan lanbide-profilari dagozkion lanbide-gaitasunak adierazteko.\nf) Aholkularitza eman eta enplegua aktiboki bilatzeko teknikak erabili.\ng) Profesional-aukerak identifikatzeko informazioa eta aholkularitza eskaini.\nh) Enpresek kontratatzeko eta laneratzeko tresna eta laguntzei buruzko informazioa eta aholkularitza eman.\nHonako pertsona hauek izan daitezke III. kapituluko enplegurako orientazio-ekintzen eta -zerbitzuen hartzaileak:\nLanbiden enplegu-eskatzaile edo enpleguaren aurreko zerbitzuen eskatzaile gisa izena emanda dauden lanik gabeko edo okupatutako pertsonak.\nEstatuko merkaturako irisgarritasunik ez duten baina Lanbide-Euskal Enplegu Zerbitzuan erregistratuta daudenak.\nHoriek guztiek jarraian datozen baldintzetako bat bete beharko dute, gutxienez:\na) Espetxeratutako pertsona izatea, baina haren egoera penalak aukera ematea erakunde laguntzaileren baten orientazio-zerbitzura joateko. Edo zerbitzua abiarazi baino 18 hilabete lehenago espetxeratze-egoeran egondako pertsona izatea.\nb) Ijitoa izatea.\nc) Gutxienez % 33ko ezintasun-maila aitortua izatea.\nd) Gizarte-bazterketako egoeran dauden pertsonak, baztertuta geratzeko arriskuan edo bestelako desabantaila-egoeretan dauden pertsonak. Desabantaila-egoeratzat hartuko da:\nGizarte-bazterketako egoeran dauden pertsonak, baldin eta azaroaren 11ko 182/2008 Dekretuak 5. artikuluko b) letratik h) letrara bitartean adierazitako kolektiboren bateko kide badira (182/2008 Dekretua, laneratzeko enpresen kalifikazioa arautu eta horietan sartzeko prozedura eta horien erregistroa ezartzen duena).\nLanbideren iritziz kalteberatasun-egoeran dauden pertsonak, honako arrazoi hauetako bat tarteko: egoera soziolaborala, langabezian emandako denbora, Diru Sarrerak Bermatzeko Errentaren onuradun izatea eta/edo enplegagarritasun urrikoa.\nLanbideren zerbitzuen eskatzaileak, laneko merkatu nazionalean sartzeko aukerarik ez dutenak eta laneratzeko eta lanaren aurreko laguntza jasotzeko egokiak izan daitezkeenak.\nBestelako pertsonak, baldin eta gizarte-bazterketako egoeran edo baztertuta gertatzeko arriskuan daudela behar bezala egiaztatuta badago.\nd)Euskal Enplegu Zerbitzuko webgunean behin-behineko proposamen argitalpena, 10 egun balioduneko epea izanda egokitzat hartzen dituzten alegazioak aurkezteko.\ne)Alegazioak aztertuta, behin betiko ebazpen-proposamena egingo da.\nLanbide-ko Zuzendari Nagusia: Behin betiko erabakia, Euskal Enplegu Zerbitzuko webgunean eta geroago EHAAn argitaratuko dena.\nJarduera-hasiera: behin betiko Erabakiaren argitalpenaren ondoko eguna.\nEsleitutako diru-laguntzak hiru epetan ordainduko dira:\nEsleitutako guztikoaren % 25eko aurreordainketa bat, 2019ko ordainketa-kreditutik ordainduko dena.\nBigarren aurreordainketa bat, 2020ko konpromiso-kreditutik ordainduko dena, diru-laguntzaren esleipen-ebazpena argitaratu eta hurrengo egunetik zenbatzen hasita 12 hilabete igaro direnean. Esleitutako zenbatekoaren % 50ekoa izango da.\nAzken ordainketa, 2021eko konpromiso-kreditutik ordainduko dena, eta ordaintzeke egongo den diru-laguntza edo zenbatekoaren balioa izango duena.\nBi aurreordainketetako edozeinen kopurua 180.303,63 € baino handiagoa izanez gero, aldez aurretik ziurtagiri bat aurkeztu beharko da, aurreratutako zenbatekoaren bermea, abala edo fidantza Euskal Autonomia Erkidegoko Diruzaintza Nagusiaren aurrean aurkeztu izana egiaztatzen duena. Lanbide-Euskal Enplegu Zerbitzuak eskura jarriko du abal-eredua.\nEdonola ere, ez da bermerik eratu beharra eskatuko, baldin eta diru-laguntzen onuraduna tokiko erakundea edo haren mendeko erakunde edo organismoak bada.\nPertsona fisiko edo juridiko publiko eta pribatuek egin eta eman ditzakete deialdi honenxede diren orientazio profesionla ekintzak eta -zerbitzuak, eta horiek egin eta emateko arautzen diren diru-laguntzen onuradun izan daitezke, Lanbide-Euskal Enplegu Zerbitzuaren erakunde laguntzaile gisa, betiere haien sozietate- edo fundazio-xedeen artean jarduera hauetako bat egitea sartzen bada:\na)Espetxeratuak edo espetxeratu ohiak lane-ratzea, baldin eta enplegurako orientazio-ekintzak eta -zerbitzuak emateko beharrezkoakdiren bitartekoak eta giza baliabideak eta baliabide materialak baditu, ebazpenaren arabera.\nb)Ijitoak laneratzea, baldin eta enplegurako orientazio-ekintzak eta -zerbitzuak emateko beharrezkoak diren bitartekoak eta giza baliabideaketa baliabide materialak baditu, ebazpenaren arabera.\nc)Desgaitasuna duten laneratzea, bal-din eta enplegurako orientazio-ekintzak eta -zerbitzuak emateko beharrezkoak diren bitartekoaketa giza baliabideak eta baliabide materialak baditu, ebazpenaren arabera.\nd)Gizarte-bazterketako egoeran edo egoera horretan izateko arriskuan edo gizarte- edolan-arloko desabantaila-egoeran dauden laneratzea, baldin eta enplegurako orientazio-ekintzak eta -zerbitzuak emateko beharrezkoak diren bitartekoak eta giza baliabideak eta baliabide materialak baditu, ebazpenaren arabera\nHalaber, enplegurako orientazio-ekintzak eta -zerbitzuak gauzatu eta deialdi honek arautzen dituen diru-laguntzak eskuratzeko aukera izango III atala honen adierazten diren enpresen edo erakundeen elkarte eta taldeek, nortasun juridikorik duten ala ez kontuan hartu gabe, baldin eta ebazpenaren baldintzak betetzen badituzte.\na) eta b) idatz-zatietan adierazten diren kolektiboei arreta emateko, erakundeek berariaz izan behar dute aurretiko esperientzia diru-laguntza eskatzen den kolektiboari enplegurako orientazioa emateko arloan eta lankidetzan jardunda enplegu-zerbitzu publikoekin edo estatuko, autonomia-erkidegoko edo tokiko administrazio publikoren batekin.\nEntitate-Erregistroan, deialdi honen argitalpen datan akreditatuta\nEuskal Autonomia Erkidegoko administrazio orokorrak edo bere erakunde autonomiadunek entitate onuradunari ezaugarri bereko beste laguntza edo diru-laguntzaren bat eman eta hori itzultzeko edo zigortzeko prozeduran, ez egotea\nEz dago penalki edo administratiboki zigortuta sexu-bereizkeriagatik, eta ez du debekurik Euskadiko administrazio publikoetako laguntza eta diru-laguntza deialdietara aurkezteko, Emakumeen eta Gizonen Berdintasunari buruzko otsailaren 18ko 4/2005 Legearen arabera.\nZerga-betebeharrak eta Gizarte Segurantzarekikoak egunean ditu.\nEskaerarekin batera atxikitako agiriak eta datuak benetakoak dira.\nAraudia EBAZPENA, 2018ko abenduaren 26koa, Lanbide-Euskal Enplegu Zerbitzuko zuzendari nagusiarena, Lanbide-Euskal Enplegu Zerbitzuarekin lankidetzan enplegurako orientazio-ekintzak eta -zerbitzuak gauzatzeko diru-laguntzen 2019-2021eko deialdia argitaratzeko dena.\nHerritarrei emateko Zerbitzua / Servicio de Atención a la Ciudadanía\n945 160 600 / (Informazio Orokorra / Información General)\nErakundeei eta Enpresei Arreta emateko Zerbitzua / Servicio de Atención a Entidades y Empresas\n945 160 601 / (Informazio Orokorra / Información General)\nBesteak / Otros:\nIII. kapituluak aipatutako diruz lagun daitezkeen eskabideak egoitza elektronikoaren bitartez aurkeztu beharko dira. Jarraian aurkituko duzun estekaren botoia.\nErakundeek eskaeretan adierazi behar dute zer lurralde historikotan jardun nahi duten enplegurako orientazio-zerbitzuak ematen eta zer kolektibo artatu nahi duten.\nErakundearen edo enpresaren IFKren kopia edo, pertsona fisikoen kasuan, NANaren kopia.\nDeialdi hau EHAAn argitaratzen den eguna baino lehenago erakundeak 13. artikuluko 1. zenbakian adierazitako sozietate- edo fundazio-xedea duela adierazten duen eraketako edo sorrerako eskrituren zatiaren kopia.\nErakunde-elkarte eta -taldeen kasuan, haiek osatzen dituzten kide guztiek aurkeztu behar dute dokumentazio hori, elkartearen edo taldearen eratze-agiriaz gain, 13.2. d) apartatuan ezarritakoaren arabera.\nElkarte eskatzaileak nortasun juridikorik ez badu: elkartearen eratze-agiria, 13.2.d) artikuluan ezarritakoaren arabera.\nAzken 2 urteetan orientazio-ekintza eta -zerbitzuetan egindako jarduera biltzen duen erakundearen edo, hala badagokio, erakunde-taldearen memoria. Hain zuzen ere, honako alderdi hauek deskribatu behar ditu zehazki: kolektibo onuradunak, egindako ekintzak eta lortutako emaitzak.\n12.1 artikuluko a) eta b) apartatuetan deskribatutako kolektiboei arreta emateko 13.3 artikuluan aipatzen den nahitaezko esperientzia espezifikoari buruzko ziurtagiria edo jarduera gauzatzeko esleipen-ebazpenaren argitalpen ofiziala.\nHau aurkeztu behar da 16.1.2 a) artikuluan aipatzen den esperientzia –hots, baloratzekoa den esperientzia– egiaztatzeko: dagokion enplegu-zerbitzu publikoak emandako ziurtagiria, xehetasunez eta berariaz azalduko duena zer ekintza egin diren eta zer kolektibo izan diren onuradun, edo jardueraren esleipen-ebazpenaren argitalpen ofiziala.\nHobekuntzak eta/edo balio erantsiko elementuak jasoko dituen memoria deskribatzailea, metodologiari, ezarriko diren teknikei eta garatuko diren ekintzetarako eskuragarri izango diren baliabideei buruz. (Gehienez, 10 orrialde).\nErakunde eskatzailearen lokal bakoitzaren ezaugarriak jasotzen dituen txosten deskribatzaile eguneratua. Derrigorrez atxiki behar dira 13.4.1 eta 13.4.2 artikuluetan zehaztutako instalazioetako espazio eta dimentsioak zehazten dituzten argazkiak eta planoak, baita instalazio horietarako barneko nahiz kanpoko bideen argazki eta planoak ere.\nTxosten bat, teknikari eskudunak emana eta dagokion elkargo profesionalak ontzat hartua, lokal horiek egokiak direla eta irisgarritasuna sustatzeko arloan indarrean dauden arauak betetzen direla adierazten duena: 20/1997 Legea eta garapen-arau teknikoak: Kanpotik lokalean sartu ahal izatea, barruko ibilbideen bidez, zerbitzuak emateko erabiltzen diren esparruetara iristea, bainugela egokigarriak eta egokituak izatea, zerbitzuaren hartzaile diren pertsonek erabil ditzaten.\n13.4.3. artikuluan aurreikusitako kasuan ez da beharrezkoa izango 2.8 apartatuan aipatutako dokumentazioa aurkeztea. Kasu horretan, lokalak aldaketarik izan ez duela eta 13.4.3. artikuluak aipatzen dituen deialdietan eskatu zitzaizkien baldintzak oraindik ere betetzen dituztela bermatzen duen erantzukizunpeko adierazpena aurkeztu beharko da.\nDeialdi honen 16.1.2.c) artikuluak arautzen duena aintzat hartuta, erakunde eskatzaileak enplegu-zentro berezien titularrak direla edo haietan gehiengo partaidetza dutela egiaztatzeko, izaera hori adierazten duen erantzukizunpeko adierazpena.\nDeialdi honen 16.1.2 d) artikuluak arautzen duena aintzat hartuta, erakunde eskatzaileak laneratzeko enpresak edo laneratzeko enpresen sustatzaileak direla egiaztatzeko, izaera hori adierazten duen erantzukizunpeko adierazpena.\nEskabidea betetzeko argibideak (PDF, 456 KB)\nEskariaren zuzenketa eta hobekuntzarako errekerimendua (6/03/2019) (pdf , 539.02 KB)\nBehin behineko ebazpen proposamena (pdf , 712.07 KB) [2019/04/15]\nBehin behineko ebazpen proposamena [15/04/2019] (pdf , 712.07 KB)


Herri Ondarea :: Aste Santuaren gainekoak\nAste Santuaren gainekoak\nAste Santua rigurosoa izaten zan. Gehienek traje barria estrenetan eben. Urte guztian mezara etorten ez ziranak Aste Santuan mezara etorten ziran. Eleizkizunak Eguen Guren egunean hasita izaten ziran. Kanpoko fraile bat etorten zan; pasiotarra edo karmelitea. Benetan be sermoi gogorrak botaten zituan. Eta lekukoa-eta holantxe izango dala sinistuta egoten ziran.\nAste Santuan prozesinoa be egiten zan: eleizatik urten eta estazino guztiari bueltea emoten jakon. Ordu erdi ingurukoa izaten zan. Eleizako beharrak egiten zituan gizon batek esaten eban nor joango zan prozesinoan imajinak eroaten. Lekukoari berari be tokau jakon urte batzuetan ibiltea. Pozik ibilten zan.


Errabaleko obrak hasteko guztia gertu lagatzen dabiltza - Soraluze - Plaentxia.eus\nErrabaleko obrak hasteko guztia gertu lagatzen dabiltza\nUbane Madera 2019-01-08 18:14\nLauki gorriak markatzen duen lekuan SAPAko markesina ipiniko dute. (Argazkiak: Soraluzeko Udala).\nDagoeneko hasi dira egokitzapenak egiten eguenean Errabal kalean urbanizazio lanak has ditzaten. Zubi Nagusian ohiko edukiontziak ipini dituzte, lurrazpikoak ezin izango dira-eta erabili. Olako aldapako aparkalekuetan, berriz, hesiak ipini dituzte, bertako ibilgailu guztiak erretiratu egin behar direlako. Eta besteak beste, SAPAko markesina Estaziora lekualdatuko dute.\nErrabaleko urbanizazio lanek ekarriko duten zirkulazioaren berrantolaketarako egokitzapenak egiten hasita dago ja Soraluzeko Udala.\nEsaterako, gaur goizean ipini dituzte ohiko edukiontziak Zubi Nagusian, taxiaren aparkalekutik gaztetxera artean. Izan ere, obrek iraun bitartean, ezin izango dira erabili lurrazpiko edukiontziak, haiek husteko kamioia ezin delako bertatik pasa.\nOlako aldapatik gora, bi noranzko\nIpini dituzte ere hesiak Olako aldapako aparkalekuetan, bertako ibilgailu guztiak bihar 18:00etarako, erretiratu egin behar direlako, errepide horrek bi noranzko izango dituelako.\nHor kentzen dituzten aparkalekuen partez, berriz, aukera izango da bidegorri sarreran aparkatzeko.\nMarkesina ipiniko dute\nEta besteak beste, Soraluzeko Udalak iragarri du SAPAko markesina kendu eta Estazioan ipiniko dutela, errepide hori ere bi noranzkoa izango denez, Eibar edo Donostia aldera doazen autobusen erabiltzaileei egoteko toki bat egokitzeko. Gorriz azaltzen den laukia dagoen tokian kokatuko dute markesina.\nBihar, berriz, semaforoak ipintzen hasiko dira, besteak beste. Hori horrela, semaforoak ipiniko dituzte Ezozibidean, Arraikuan, Estazioan eta Olan, kale horiek bi noranzko izango dutelako. Eta besteak beste, semaforoak ipiniko dituzte ere Atxuri inguruan, bertan aparkatzen dituzten ibilgailuen zirkulazioa erregulatzeko.


Amalurraren alde bildu gaitezen! Donostialean azaroan\nAl, 27/10/2008 - 20:15 -n ahtez -k idatzia\nAHT ETA LURRARI ERASOTZEN DIOTEN POLITIKA SUNTSITZAILEEN AURKAKO EKINTZAK DONOSTIALDEAN\nDatorren azaroaren 14, 16 eta 20ean, Donostiako AHTren aurkako taldeak antolaturik ekintza sorta bat egingo da “AMALURRAEN ALDE BILDU GAITEZEN!” lemapean AHTren eta lurrari erasotzen dioten politika suntsitzaileen aurkako oposizioari elkartzeko eta biltzeko topagune bat emateko. Hori dela eta, AHTren aurkako iritzia duten Donostialdeako pertsona eta talde guztiei ihardunaldi hauetan parte hartzeko dei egiten diegu, egitasmo anti-ekologiko eta anti-sozial hori gelditzeko Euskal Herrian egiten ari den borroka gure eskualdean ere indartu asmoz aurten egingo ditugun ekimenak abian jartzeko.\nDesjabetze Aktetarako Deialdi Guztiak\nAr, 07/10/2008 - 09:51 -n Eurokeria -k idatzia\nOraingoan be, ADIFekoak ezkutuan jokatu dabe eta Iurretako lurjabe gehienei lurrak erosi deutsiez desjabetze aktak baino lehenago, desjabetzean ordainduko leuskiena baino gehiago ordainduta. Hain proiektu demokratikoa eta onuragarria bada, zergatik dabiz jokatzen ezkutuan hasikeratik?\nJuicio por la movilización que paró las expropiaciones en Durana\nOr, 12/09/2008 - 11:40 -n ahtez -k idatzia\n2008ko irailaren 16an, asteartea 11:30tan Gasteizko epaitegien aurrean kontzentrazioa.\nLegorreta eta Itsasondoko espropiazioen aurreko kontzentrazioak. Irailak 11\nAl, 08/09/2008 - 16:29 -n ahtez -k idatzia\nLegorretan eta Itsasondon burutu nahi dituzten espropiazioak arbuiatzeko kontzentrazioak:\nIrailak 11, osteguna\n9etan Legorretako Udaletxe aurrean\n10:15ean Itsasondoko Udaletxe aurrean\nIbarretxe-ren aurrean AHTren aurkako protesta eta parodia.\nIg, 07/09/2008 - 18:41 -n ahtez -k idatzia\nDatorren astelehenean, irailaren 8an, goizeko 12etan Donostian, AHTren eta proiektu txikitzaile ororen aurkariek protesta-kontzentrazioa eta kale antzerkia egingo dituzte Ibarretxeren aurrean, lehendakariak Donostiako Udako Ikastaroetan "Demokrazia Partehartzailea"ri buruz iragarri duen agerraldia dela eta.\nBilboko Aste Nagusian AHTren aurkako eguna. 19 asteartea.\nLa, 16/08/2008 - 15:50 -n ahtez -k idatzia\nHona hemen AHTren aurkako Asanbladak antolatutako egitaraua Bilboko Aste Nagusirako.\nBerriz okupatu duten Zazpi Katu gaztetxean, abuztuak 19an (asteartea):\n14:00etan: bertso-bazkari herrikoia.\n17:00etan: "Mendiko Klownstrofobia" antzerkia.\n18:00etan: AHTren aurkako kalejira, gaztetxetik abiatuta Zazpi Kale eta txosna gunetik Arriagaraino.\nHego Uriben MOBILIZAZIOAK\nAz, 06/08/2008 - 10:52 -n Eurokeria -k idatzia\nKONTZENTRAZIOAK ZARATAMOKO OBRA AURREAN:\n- OSTEGUNA 7, ARRATZALDEKO 7´30etan.\n- OSTEGUNA 14, ARRATZALDEKO 7´30etan.\n- OSTEGUNA 18, ARRATZALDEKO 7´30etan.\nAHTren aurkako Akanpada, Uztailaren 24tik aurrera Zaldibian (Gipuzkoa)\nOr, 11/07/2008 - 10:22 -n ahtez -k idatzia\nAHTren AURKAKO XIII. AKANPADAREN AURKEZPENA\nAHTren aurkako asanbladak Eusko jaurlaritzak Alderdi Ederren duen\negoitzaren aurrean kanpin-dendak jarri ditu gaur goizean, uztailaren\n24tik aurrera Zaldibian egingo den AHTren Aurkako Akanpadan\nparte hartzera deitzeko.


WOP Challenge bertan behera itxi dabe - bizkaie.biz\nBizkaie! 2020-04-16 09:16 Kirola\nErreleboka Bizkaiari buelta osoa emotea da lasterketa solidario horren helburua.\nGaixotasun neurodegeneratiboak dituenen eta hareen familien alde lan egiten dauen Walk On Project (WOP) proiektuko kideek ohar baten azaldu dabenez, 2020ko WOP Challenge lasterketea ez da egingo, Covid-19 birusak eragindako osasun larrialdia dala eta. Bagilaren 6an eta 7an egitekoa izan da, baina ezin izango da. Fetxak atzeratzea baztertu dabe antolatzaileek, kasu horretan be ezin izango litzatekeelako jakin osasun baldintzek onera egingo daben.\nErabagi mingarria da, ilusinoa, lana eta dirua jarri doguzalako honetan, adierazo dau Mikel Renteria WOP Fundazinoko zuzendariak. Lasterketearen bidez batzea espero eben diruari uko egitea be esan gura dau erabagiak. Gaixotasun neurodegeneratiboak ikertzeko proiektuetara bideratzekoak izan dira diru hori, Renteriak gogoratu dauenez.\nHainbat arrazoi aitatu ditu WOP Challenge bertan behera ixteko. Batetik, jakina, Covid-19ari aurre egiteko neurriek bagilaren hasieran halako lasterketa bat jokatzen itxiko daben ez dalako ziurra. Antolatzaileek ez dabe azken ordura itxaron nahi izan, parte-hartzaileentzat kalte handiagoa izango zan eta. Bestetik, ekimen honen edizino guztietan lasterkarien segurtasuna bermatzea lehentasuna izan dala gogoratu dau Renteriak. Azkenik, korrikalarien prestakuntza ona beharrezkoa dala azaldu dau, baina itxialdian ezin dabela kalean edo mendian ariketa fisikorik egin.\n2020ko WOP Challenge lasterketearen helburua egun bian Bizkai osoari bueltea emotea izan da, erreleboka eta mendirik mendi. Herrialdeko lekurik enblematikoenetatik diseinau dabe ibilbidea, 19 etapa eta 226 kilometrokoa. Korrikalariek taldeka emon dabe izena. Orain, dirua bueltauko deutsiela zehaztu dau WOP Fundazinoak.\nHasiera baten, bagilaren 20 eta 21erako antolatu eben lasterketea, baina Bilbon jokatu beharreko Eurokopako partiduagaz bat ez egiteko, bagilaren 6 eta 7ra aurreratu eben. Bilbon hasi eta leku berean amaitzea zan plana, Estropatadearen egun berean. Azkenean, bertan behera geratu dira Eurokopea eta WOP Challenge.


Birziklapenari buruzko kanpaina — Soraluzeko Udala\nBirziklapenari buruzko kanpaina\nDebabarreneko Mankomunitateak Gabonetako birziklapen-kanpaina jarri du abian; herritarrak hondakinen kudeaketaren eta gaikako bilketaren garrantziaz jabe daitezen da helburua.\nMartxan da Debabarrena Mankomunitatearen kontzientziazio kanpaina Gabonetan birziklapena sustatzeko.\nGabonetako pertsonaiak dira kanpainako protagonistak eta mezua helarazteko arduradunak: Olentzero eta Mari Domingi, Hiru Erregeak eta Santa Klaus.\nGabonetan sortzen dugun hondakin kopurua nabarmen handitzen denez, egun berezi hauetan ezinbestekoa da hondakin bakoitza dagokion edukiontzira botatzearen garrantzia azpimarratzea.\nDebabarrenako Ingurumen teknikariak adierazi duenez, “Mankomunitateak 2030 urterako %70eko gaikako bilketa lortzea du jomuga, eta horretarako ezinbestekoa da herritarren lankidetza. Eskualde mailan gaikako bilketaren inguruko lanketa bateratua egin nahi da kontzientziazio kanpainaren bidez, herritarrak hondakinen kudeaketaren inguruan kontzientziatzeko eta hobekuntzak lortzeko. Lehen urratsa besterik ez da hau.”\nKanpainaren leloa #GabonetanIzanGarbi da.\nMankomunitateak gutun bat bidali du gabonetako pertsonaien izenean eskualdeko etxebizitza guztietara eta sare sozialetan zabaltzeko bideo didaktikoak ere ekoitzi ditu, non gabonetako pertsonaiek hondakin mota bakoitza zein edukiontzitan utzi behar den azaltzen duten. Beste hiru bideo ere egin dira eskualdeko kaleetan barrena, sareen bidez hedatzeko.\nAbenduaren 18tik urtarrilaren 6ra bitarte iraungo du kanpainak eta eskualdeko herritar guztiei zuzenduta dago: “Debabarrenan bizi diren adin eta jatorri guztietako pertsonengana iritsi nahi dugu Gabonetan birziklapen tasa igotzeko, horregatik baliatu gara gabonetako pertsonaia guztiez. Ezagunak eta entzunak dira. Normalean guk eskatzen dizkiegu opariak, baina aurten haiek ere eskakizun bat dute gu guztiontzat: Gabonetan Debabarrenan sortzen ditugun hondakinak egoki birziklatzea.”auek dira\nOndorengo hauek dira gabonetako pertsonaiak protagonista dituzten bideoak:


Albisteak https://www.ela.eus/eu/oarso-bidasoa/albisteak/aggregator https://www.ela.eus/@@site-logo/ELA_logo_koloretan.png\nIrungo CAFeko langileek lortu dute beren jornalak Beasaingoko lankideen soldatekin parekatzea\n12 eguneko grebaren ondoren, Irungo lantegian CAF enpresako garbitzaileek ekainaren 1etik Beasaingo lankideei aplikatzen zaien hitzarmen bera aplikatzea lortu dute, hau da, batez beste % 26,5eko soldata-igoera. Parekatze horrek, halaber, hobekuntza nabarmenak ekarriko ditu lizentzia eta baimenetan.\nELAk salatzen du Gipuzkoako Osasun Mentala enpresa pribatuen esku dagoela\nZerbitzu honetan diharduten Gipuzkoako langile guztien %85 enpresa pribatuan daude, horietatik gehienak Arrasateko Aita Mennin. EAEko hiru herrialdeetako Gipuzkoa da osasun mentaleko ospitale publikorik ez duen bakarra. Hauexek dira ELAk gaur Donostian aurkeztu duen txostenaren datu nagusiak.\nElizondoko Benito Menniko langileek elkarretaratzea egin dute Nafarroako Gobernuaren egoitzaren aurrean lan hitzarmenaren alde\nElizondoko Benito Menniko langileek elkarretaratzea egin dute gaur Nafarroako Gobernuaren Gizarte Zerbitzuetako Departamentuaren egoitzaren aurrean, langileen aurkako egoera eta enpresako zuzendaritzak negoziazioa blokeatu izana salatzeko. Beste aldetik, datorren ostiralean, ekainaren 3an, manifestazioa egingo dute Elizondon 18:00etatik aurrera bere egoera salatzeko, duten arazoak gizarteratzeko eta bailarako herritarren babesa bilatzeko Baztango lantokirik handiena defendatzeko.\nPasaiako Etxez Etxeko Zerbitzuko langileak greba mugagabean daude hitzarmen propio baten alde\nPasaiako Etxez Etxeko Zerbitzuko langileak greba mugagabean daude maiatzaren 23tik, hitzarmen propio baten alde. ELAk salatu du Gipuzkoako garbiketa-hitzarmena aplikatzen diela, beren lanak sektore horrekin zerikusirik ez duenean. Orain, Pasaiako ELZko langileek Oarso-Bidasoa eskualdeko lan-baldintza txarrenak dituzten zerbitzu horretako langileak izateari uzteko borrokatzea erabaki dute.\nEtxetek-eko langileek bertan behera utzi dute greba Aita Mennirekin akordioa sinatu ondoren\nAita Menni enpresak kudeatzen duen Gipuzkoako Foru Aldundiko Etxetek zerbitzuko langileek bertan behera utzi dute 24 eguneko greba mugagabea, enpresarekin akordio batera iritsi ondoren. ELAk langileak zoriondu ditu akordio honengatik, grebak iraun duen 24 egunetan izandako borrokaren ondorioz.\nMaiatzaren 27an greba Gipuzkoako ehungintzaren merkataritza sektorean\nELAk greba-eguna deitu du Gipuzkoako ehungintzaren merkataritza sektorean, langileen lan-baldintzak hobetuko dituen eta kalitatezko enpleguak bermatuko dituen hitzarmen baten alde. Aldarrikapen nagusien artean honako hauek daude: KPIari lotutako soldata-igoerak – Erosteko ahalmenaren galera etengabea izan da sektorean-; kontratu partzialak murriztea – lanean 20 urte baino gehiago daramatzaren langile askok asteko 18 orduko lanaldiekin jarraitzen dute –; eta digitalizazioaren ondorio kaltegarrien aurrean neurriak hartzea – Digitalizazioa enpresen apustua da etekinak handitzeko, beti ere, enpleguak suntsitzearen kontura. Patronalak, bere aldetik, ez du aldarrikapen nagusiei erantzuteko proposamenik aurkeztu. Horren ordez, erosteko ahalmena galtzea dakarten soldata-igoerak proposatu ditu.\nGipuzkoako Aldundiari erantzunkizuna bere egin eta negoziazio errealaren alde egin dezala eskatu dio ELAk Gipuzkoako erresidentzietako 258. greba egunean\nLangileek manifestazioa egin dute hitzarmenaren negoziazioan aurrerapausoak eskatzeko; izan ere, patronalak ez du proposamenik aurkeztu, eta Aldundia ez da Negoziazio Mahaiaren bileretara joan ere egiten, sektorea diru publikoz ordaintzen bada ere. Gainera, Eusko Jaurlaritzak greba eskubidea urratzen jarraitzen du abusuzko gutxieneko zerbitzuak ezarriz\nGipuzkoako Foru Aldundiak azpikontratatutako Etxetek zerbitzuko langileek greba mugagabea hasiko dute maiatzaren 20an\nAita Mennik kudeatzen duen Etxetek enpresako langileek -Gipuzkoako Foru Aldundiak azpikontratatutako zerbitzua- greba mugagabea hasiko dute maiatzaren 20an enpresa-hitzarmen bat negoziatzeko. Langileek Aita Menniren jarrera salatu dute, urteak baitaramatza negoziazioa atzeratzen bere lan-baldintzak prekarizatzen diren bitartean. Bide beretik, Gipuzkoako Foru Aldundiari leporatu diote gehiegizko zerbitzu minimoak ezartzea eta gatazka ikusezin bilakatu nahian ibiltzea.\nGipuzkoako erresidentzietako negoziazio mahaian aurrerapausorik izan ez denez, langileek greba egingo dute maiatzaren 19an\nELAko langileen 258 greba eguna izango da Gipuzkoako adinekoen egoitzetan. Hurrengo negoziazio mahaian ez bada inolako proposamenik, ELAk mahaia utziko du\nGipuzkoako Foru Aldundiak azpikontratatutako garbikuntzako langileen grebak jarraipen zabala izan du\nGipuzkoako Foru Aldundiaren mendeko eraikinak garbitzeaz arduratzen den EULEN enpresa azpikontratatuko langileak greba mugagabean daude apirilaren 25etik maiatzaren 7ra, hitzarmenaren negoziazioan enpresak KPIari lotutako planteamendurik egiteari uko egin diolako eta 2022an soldatak % 1,5 eta 2023an % 1,75 izozteko asmoa duelako.\nGipuzkoako tuneletako mantentze lanetako langileek greba mugagabea hasi dute\nAP-1 eta AP-8 autobideetako tuneletako eta GI-632 autobideko Argisao eta Deskargako tuneletako STI instalazioen mantentze lanetako ABEEko langileek greba mugagabea hasi zuten atzo, maiatzak 1, lan baldintzak defendatzeko eta hobetzeko. Grebak jarraipen zabala izaten ari da, eta Jaurlaritzako Lan eta Enplegu Sailak ezarritako gutxieneko zerbitzuak baino ez daude jardunean, zerbitzu publikoa eta funtsezkoa delako.\nELAk dei egin die Gipuzkoako erresidentzietako patronalei hurrengo bilerarako proposamen bat ekar dezaten\nGaur, apirilak 27, Gipuzkoako erresidentzietako negoziazio mahaia izan da. Bertan, ELAk patronalei adierazi die prest dagoela edukiak eguneratzeko eta beste proposamen bat egiteko negoziazioa zuzentzeko; baina, aldi berean, patronalei dei egin die hurrengo bileran, maiatzaren 9an, proposamen bat aurkezteko benetako negoziazio bati ekin ahal izateko. Sindikatuak adierazi duenez, Gipuzkoako egoitzetako negoziazio mahaia osatu zenetik bost urte baino gehiago igaro ondoren, eta lau urteko gatazkaren eta 257 eguneko grebaren ondoren, erresidentzietako egoera "larria eta jasanezina" da. Gogorarazi duenez, ELAk eta LABek mahai gainean jarri zuten azken proposamena 2020ko abenduan izan zen, baina ez zen mahaian eztabaidatu ere egin. Urte eta erdi geroago, sindikatuak berriro deitu ditu sektoreko patronalak mahaira, negoziazioa berriz martxan jartzeko borondatea azaltzeko. Era berean, Gipuzkoako Foru Aldundiari, zerbitzuaren azken arduradunari, bere erantzukizuna bere gain hartzeko eskatu dio.\nJarraipen zabala izan du Gipuzkoako Aldundiko garbikuntzako langileen lehen greba egunak\nELA, LAB eta ESK sindikatuek positibotzat jo dute EULENeko langileen grebaren jarraipena. EULEN Gipuzkoako Foru Aldundiko eraikinak garbitzeaz arduratzen den azpikontrata da EULEN. Langileek greba hasi dute gaur, eta maiatzaren 7ra arte iraungo du. Negoziazio kolektiboan KPIa ziurtatzeko borrokatzen ari dira, 2021erako soldatak izoztea, 2022rako % 1,5eko igoera eta 2023rako % 1,75eko igoera proposatzen duen patronalaren immobilismoaren aurrean. Apirilaren 5ean egindako azken bileran, patronalak argi utzi zuen ez duela KPIri lotutako planteamendu ekonomikorik egin nahi.\nGipuzkoako Ehungintzako langileek kontzentrazioa egin dute lan baldintzak hobetuko dituen hitzarmenaren alde\nELAk deituta Gipuzkoako ehungintza merkataritzako langileek elkarretaratzea egin dute Gipuzkoako Merkataritza Federazioaren egoitzaren aurrean, patronalei lan baldintzetan hobekuntza nabarmenak izango dituen hitzarmena eskatzeko, hala nola: urteko ordu jaitsiera, KPItik gorako soldata igoerak, sektorearen borondatezkoa ez den partzialtasunari aurre egitea, eta antzinatasunagatiko plusa jartzea sustapen aukerarik gabeko sektore batean.\nIrungo SNA Europe enpresako langileen greba egunak jarraipen zabala izan du\nIrungo SNA Europe (lehengo Palmera) enpresako langileen % 85 inguruk bat egin dute gaurko deitutako grebarekin. Era berean, langileek argi utzi dute mobilizazioekin jarraituko dutela enpresak hitzarmen duin bat lortzeko beharrezkoak diren edukiak mahai gainean jartzen ez dituen bitartean. Orain arte, 2021ean amaitu zen hitzarmena berritzeko negoziazioetan, enpresak aurkako jarrera erakutsi du eta neurri atzerakoiak proposatu ditu.\nGipuzkoako Foru Aldundiko garbitzaileek greba egingo dute apirilaren 25etik maiatzaren 7ra\nELAk, LABek eta ESK-k greba deitu dute EULENen, Gipuzkoako Foru Aldundiaren mendeko eraikinak garbitzeaz arduratzen den azpikontratatutako enpresan, apirilaren 25etik maiatzaren 7ra, hitzarmen kolektiboaren negoziazioan enpresak KPIri lotutako planteamendurik egiteari uko egin diolako eta 2022an soldatak % 1,5 eta 2023an % 1,75 izozteko asmoa duelako. Greba deialdi berri hau otsailaren 22an, 23an, 24an eta 25ean egindakoaren jarraipena da. Sindikatuek ere erantzukizunak eskatu dizkiote Diputazioari, zerbitzuaren azken arduradunari, eta negoziazio-mahaian parte ez hartzea eta gatazkan esku ez hartzea leporatu diote, gutxieneko zerbitzuen alegazioak egiten dituen bitartean.


EBk Sirian polioari aurre egiteko finantzaketa gehiago emango du - EU Reporter\nEuropako Batzordeak milioi bat euroko finantzaketa gehigarria ematen dio UNICEFi, poliomielitisaren aurkako txerto kanpaina Sirian bertan jarrai dezan. Horrek esan nahi du bost urtetik beherako 1 milioi haurrek poliomielitaren kontra intsuldatuko dituztela iristeko zailak diren guneetan eta baita borrokak direla eta behin eta berriz mugitzera behartu dituztenak ere.\nNazioarteko Lankidetza, Laguntza Humanitarioa eta Krisiak Erantzuteko Komisarioak, aste honetan krisia hasi zeneko hirugarren urteurrenaren atarian eskualdera bisitatzen ari den Kristalina Georgieva komisarioak honakoa esan zuen: "Siriarrek zailtasun eta gabezia sinesgaitzak bizi izan dituzte azken hiru urteotan gatazka izugarria. Iaz poliomielitaren agerraldia kolpe gehigarria izan zen, milioika haur arriskuan jarriz. Ahal dugun guztia egiten ari gara haurrak gaixotasun suntsitzaile honetatik babesteko. Espero dut finantzaketa gehigarri horrek poliomielitisaren aurkako txertaketa kanpainaren hedapena luzatuko duela. gaixotasun izugarri hau desagerrarazteko adina ".\nFinantzaketa UNICEFek bideratuko du Sirian poliomielitisaren aurkako txertaketa kanpainan egiten duen ekarpena hobetzeko. Kanpainak lehentasun humanitarioa du, izan ere, bost urtetik beherako 700 haur inguru iristeko zailetan bizi dira, azken bi urteetan eskala handiko txertoen jarduerak egiteko sarbide txikia edo batere eskasa izan ez duten tokietan . Inguru horietako haur askori (batez ere bi urte baino gutxiago dituztenei) kanpaina txanda bakar bat edo bi estali zaizkie.\nBeharra sortzen bada eta, Batzordea prest dago laguntza gehiago handitzeko eta finantzaketa osagarria emateko abian den poliomielitisaren aurkako txertaketa kanpainari.\n29ko urriaren 2013an, Osasunaren Mundu Erakundeak jakinarazi zuen Siriako iparraldean Deir-ez-zurren hamar poliomielitis diagnostikatu zirela. Hau izan zen 1999an Sirian izandako lehen agerraldia.\nPolio agerraldiaren aurrean eskualde mailako erantzun estrategia bat jarri zen martxan. Siriarrak hartzen dituzten herrialdeetako Osasun Ministerioen koordinazioaren pean, OMEk eta UNICEFek bost urtetik beherako 23 milioi haurri zuzendutako txertaketa kanpaina sinkronizatuak hasi zituzten, guztira 39 milioi dolarreko aurrekontuarekin. Kanpaina hauek Sirian, Egipton, Iraken, Jordanian, Libanon, Palestinako lurralde okupatuetan eta Turkian daude abian.\nBatzordeak bere aurrekontu humanitarioaren bidez 29 milioi euro bideratu zituen Siria barruko ur eta saneamendu proiektuetara. Hauek bereziki garrantzitsuak dira poliomielitisaren barne gaixotasunak prebenitzeko eta hedatzeko. Beste 28 milioi euro osasunarekin konpromisoa hartu zuten, eta horietatik 13.5 milioi Osasunaren Mundu Erakundera bideratu ziren eta 1 milioi UNICEFera, finantzazioaren zati bat bereziki poliomielitisaren kanpainara bideratuta.\nPoliomielitak batez ere bost urtetik beherako haurrei eragiten die. Birusa oso kutsakorra da eta nerbio sistemari erasotzen dio. Sintomak honakoak dira: sukarra, nekea, buruko mina, botaka, lepoan zurruntasuna eta gorputz adarretako mina. 200 infekziotik batek atzera bueltarik gabeko paralisia dakar. Paralisia jasaten dutenen% 5-10 artean hiltzen da.\nGai erlazionatuak:Deir-ez-zurezaugarrifull-imagetxertoen kanpaina SirianSiria iparraldeapoliopolio Siriantxertaketa kanpaina